
in 


Asupra volumului V dăm următoarele „voci de presă“: ; 


„Tribuna“ din Arad scrie următoarele: 

„A apărut volumul V din valoroasa „Carte de aur" 
a dlui Teodor V. Păcădţian, redactorul „Telegrafului Român“. 
Volumul este penultimul şi esfe de 766 de pagini. El cuprinde 
epoca cea mai piina de frământări a luptelor noastre politice 
din anii 1869—1872. In şir cronologic dl Păcăţian ne prezentă 
toate evenimentele din acest interval şi ne dă o oglindă a 
EA patut parlamentare. Ne-am pronunţat cu ocazia apariţiei 
celorlalte volume asupra întregei lucrări a dlui Păcățian în 
care întră şi noul volum. Orice cărturar român cu dare de 
mână ar trebui så aibă „Cartea de aur“, dar îndeosebi ea 
n'ar trebui să lipsească din nici o bibliotecă poporală. Preţul 
volumului este de 10 cor.“ 


„Drapelul“ scrie următoarele: i 
„Eri am primit volumul V al „Cărţii de aur“ editate de 
di Teodor V. Păcăţian, asupra căreia atragem atenţiunea 
publicului nostru cetitor. Acest volum, — penultimul — 
conţine epoca cea mai interesantă din luptele noastre politice, 
epoca din anii 1869--1872. DI Păcăţian a adunat la un loc 


| 


toate evenimentele mai importante din” această epocă şi dă 
o oglindă a luptelor parlamentare. Ceice au urmărit cu luare 
aminte notele biografice ce le publicăm relativ la fericitul 
Alex. de Mocsonyi în foiţa ziarului nostru, vor găsi în acest 
volum al „Cărții de aur“ o orientare mai vastă, căci se 
reproduc în text toate discursurile parlamentare ale depu- 
taţilor români. E un tom voluminos, ca şi cele premergătoare, 
cuprinzând 766 pagini octav mare. În avantagiul tomului este, 
că acesta conţine şi un registru al discursurilor, aşa că 
orientarea este cu mult mai lesnicioasă decât la volumele 
prime. Preţul volumului e 10 cor.“ 

„Țara noastră“ scrie următoarele: 

„Cartea de aur“, vol. V, a apărut zilele acestea. Valo- 
roasa p"blicatie a diui T. V. Păcățian cuprinde activitatea 
publică a deputaţilor români din. camera ungară, aleşi în 
ciciul parlamentar din anii 1869—72. Ca și celelalte volume, 
lucrarea domnului Păcăţian cuprinde un material important, 
care trebuie să fie cunoscut de toți cari vor să aibă o privire 
clară asupra mişcării politice din trecutul nostru apropiat, 
Preţul volumului de aproape 800 p. e 10 cor.“ 


Cartea de aur să nu lipsească în nici o bibliotecă! 
Ocazia a o câştigă e foarte favorabilă! 
Cartea de aur se vinde numai trimiţându-se banii înainte! 
(Porto pentru Austro-Ungaria cor. 1.40, România cor. 3.—), 


Librăria W. Krafft, Sibiiu. 


www.dacoromanica.ro ` d 


UGCAFARU 


ba A 


| f Eugeniu Carada. | 


Vieața acestui om mare a fost o vieaţă de erou. Din cea mai fragedă tinereță până 
în cele din urmă clipe a luptat, cu credință și voinicie, pentru întruparea idealurilor de fericire 
ale Țării Românești și ale întreg neamului nostru. Lupta ce-a purtat-o cu atâta îndărătnicie 
ma fost pornită numai dintrun avânt al vârstei înflăcărate de energia și entuziasmul tinereţii, 
care se stinge repede, ci ea a fost izvorită din adâncul sufletului său mare, înzestrat cu puteri 
uriașe şi menit să ajungă din biruință în biruință, fără a se gândi vreodată la clipe de odihnă 
și fără a se mulțumi cu izbânzile dobândite. Sufletul lui de idealist și firea lui plămădită din 
oțel îl mânau mereu spre culmi tot mai înalte, spre biruințe tot mai mari. 

Pretutindeni a fost cel dintâiu, când a fost vorba de muncă și de jertfe, dar totdeauna s'a 
dat la o parte de câteori a trebuit să i se recunoască în public marile și cu totul excepționalele 
sale merite. Niciodată n'a muncit pentru el, niciodată wa căutat răsplata lumească a faptelor 
sale. Crezul lui eră: „nimic pentru noi, totul pentru țară și pentru neam“. Carada a fost 
întruparea omului idealist și altruist, care poate servi de pildă generațiilor tinere ale neamului 
nostru. Om cu desăvârșire cinstit, cu un caracter inexcepționabil, cu o putere de voință şi de 
muncă, cum rar se găsește, modest și conștiu de valoarea lui ca factor îndrumător în vieața 
națională, — iată cine a fost Carada. Și nouă astfel de oameni ne trebuie cât de mulți. 

Uriaşa lui personalitate a pus-o adeseori în cumpănă pentru partidul liberal și pentru 

„unii oameni din România, dar a făcut-o fiindcă aveă credința că acel partid și oamenii ce-l 
alcătuiau puteau face mai mult bine neamului românesc. Nu arareori s'a înșelat în credințele 
sale, dar n'a disperat, ci, cu o mână de fier, a înlăturat din cale greutățile și pe ceice stăteau 
în calea idealurilor sale, și a ajuns unde a vrut el. Faptul că Eugeniu Carada n'a primit să 
fie nici şef de partid, nici ministru, deși a fost rugat, dovedește că el a fost mai mult decât 
un om de partid. A fost un sfetnic al neamului său. 

Dacă în tinereţe a lucrat și a izbutit să sfarme tronuri, dacă a fost chiar și potriv- 
nicul lui Vodă Carol, călăuzit fiind de idei republicane, apoi cine l-a cunoscut bine, știe că 
mai târziu a fost un strașnic apărător al ideii monarhice, deoarece vedeă că numai cu ajutorul 
ei se poate asigură viitorul statului român. Ideile şi sentimentele lui le-a ştiut jertfi pentru 
interesele superioare ale Țării. 

Dacă n'a călcat niciodată pragul palatului regal din București, dacă n'a primit să fie 
ministru al Regelui Carol și a refuzat atâtea decoraţii, a făcut-o iarăș îndemnat de gândul, 
că de câteori va luă în apărare dinastia și ideea monarhică, cuvântul lui să aibă greutate 
morală și să fie ascultat cu cea mai mare sfințenie, cum a și fost din fericire. 

La doliul neamului se cuvine să ne alăturăm şi noi Românii de dincoace de Carpaţi şi să ne 
închinăm cu pietate și cu veneraţiune în fața mormântului proaspăt a unuia dintre întemeietorii 
„României moderne și a bărbatului care ne-a iubit, prin. fapte, mai mult decât oricare altul. 

Ca semn al acestor sentimente de pietate și veneraţiune, închinăm acest număr memoriei 


lui Eugeniu Carada, Luceafărul. 

_Vieaţa lui Eugeniu Carada. 


Eugeniu Carada sa născut pe malurile 
Jiului, în Craiova, la 29 Noemvrie 1836 din 
părinții Sărdarul Nicolae Carada și Petrița 
Carada. E deci un vlăstar din vechea familie 
a Slăviteștilor și crescut pe pământul Olteniei, 
care a dat mulți oameni întregi și energici 
neamului nostru. 

Studiile le-a făcut în orașul său de naștere, 
la colegiul numit mai înainte „Naţional“, iar 


Eugeniu Carada (1867): Deputat de lifov 
şi primredactor la „Românul“. 


acum „Liceul Carol 1“, şi în „institutul francez 
Raymund“; apoi plecă la Paris, unde urmă 
cursurile dela Collège de France, ascul- 
tând dreptul și literile. 

Când sa născut Eugeniu Carada, princi- 
patele române erau sub regimul regula- 
mentului organic. Zeci de mii de baio- 
nete rusești străluceau la lumina soarelui, în 
tot cuprinsul Principatelor. Puterea eră în 
mâna clasei boierești înstrăinate, care aveă 
toate privilegiile. Restul locuitorilor, neguță- 
tori şi țărani, n'aveau nici dreptul de a fi slui- 
başi nici de a servi ca ofițeri în armată, nici 
de a fi socotiți ca oameni, căci erau bătuți 


pentru orice vină, fără de judecată. Țăranii 
oropsiți aveau numai îndatoriri, numai sar- 
cini. Ei plăteau birul, ei făceau oastea ca 
soldați, ei dădeau zahareaua trebuincioasă 
în timpul răsboaielor Rusiei protectoare sau 
Turciei suzerane, ei munceau ca clăcași pe 
moșiile boierești, cun cuvânt numai ei purtau 
greul vieții. 

impotriva acestor stări triste de lucruri au 


Eugeniu Carada (1872—1873): La Paris 
după arestarea sa ca autor moral al 
republicei din Ploeşti. 


luptat sufletele dornice de libertate și de drep- 
tate: Dinicu Golescu, lon Câmpineanu, Ștefan 
și Nicolae Golescu, N. Bălcescu, M. Kogăl- 
niceanu, C. Negri, C. A. Rosetti, lon Brătianu 
și alții, au luptat și au suferit temnițe și 
exiluri. 

La 1848, ideile liberale au isbutit să răs- 
vrătească țara întreagă împotriva nedreptă- 
ților și asupririlor. Cât de puternică a fost 
această mișcare mântuitoare și cât de con- 
știentă eră educaţia dată, prin şcoală Și prin 
cărţi cetățenilor, o dovedește faptul că, la 
1848, Eugeniu Carada, copil de unsprezece ani, 

sa dus și el la comitetul revoluționar din 
Craiova, în aşa zisa „Pescăria veche“, și a 
depus jurământul pe noua constituție dată 
poporului de revoluționari. Eugeniu Carada 
astfel din copilărie s'a arătat un suflet de re- 
formator, gata de luptă. 

Acestui prim jurământ i-a și rămas cre- 
dincios până la moarte; i-a rămas credincios 
prin nestrămutatele lui convingeri liberale, 
prin nestrămutata lui încredere în puterea 
de vieață a poporului nostru, prin nestră- 
mutatul său cult pentru ideile de libertate, 
de justiție și de progres. 

După înfrângerea revoluției, libertățile din 
principate au fost și mai restrânse, iar re- 
voluţionarii luară toiagul pribegiei prin străi- 
nătate. În sufletele tinerilor din țările române 
se aprinsese, însă, dorul de libertate. Acești 
tineri, între cari eră și Eugeniu Carada, erau 
cu mintea şi cu sufletul la cei pribegi, cari 
scriau cărți la Paris, la Londra și la Con- 
stantinopol, cărți din cari isbucneau glasuri 
de durere și de revoltă împotriva tirăniei. Și 
acele cărţi, deși erau oprite să treacă gra- 
nițele Principatelor, se găseau în mânile tu- 
turora și se ceteau cu lacrămi în ochi și cu 
pumnii încleștați. Sufletele tinerilor clocoteau 
de ură împotriva tiranilor. Eugeniu Carada, 
ca elev la colegiul național din Craiova, nu 
se sfiă să facă propagandă pe față împotriva 
absolutismului impus și sprijinit de Rusia. 
Răspândeă scrierile naţionaliste și agită cu 
însuflețirea apostolului ce nu cunoaște pri- 
mejdia. Cârmuirea rusească a și vrut să-l 
exileze împreună cu alții la Harcow, dar scăpă 
cu un olac de poștă, ascunzându-se la o vie 
de pe moșia familiei sale, numită Mierea- 
Birnici, unde stătù până s'au potolit lu- 
crurile și până sau uitat păcatele lui de 
agitator. 

Ca tânăr de 19 ani îşi începe cariera de 
ziarist la „Gazeta Naţională“ din București, 
unde cu ocazia căderii Sevastopolului aran- 
jează o procesiune pe Podul Mogoşoaei (Ca- 
lea Victoriei) cu muzica militară în frunte. 
Această faptă a băiețandrului Carada a stârnit 
multă vâlvă la palatul lui Vodă Știrbei. 

Așa a fost Carada până la vârsta de 20 
de ani. 

Întors din Paris, în 1857, la recomandaţia 

lui Cesar Boliac, C. A. Rosetti il angajează 
ca redactor la „Românul“. La 1859 ajunge 
primredactor, în care calitate scrie până la 
1870, desvoltând o activitate gazetărească și 
politică uimitoare. La jubileul de 25 de ani 
a „Românului“, C. A. Rosetti a caracterizat 
minunat puterea de muncă a lui Carada. „Să 
îi văzut pe cei dintâi redactori ai „Româ- 
nului“ — ziceă Rosetti, — dintre cari unii 
sunt aici şi unul foarte aproape de mine, 
dar pe care nu-l voiu numi!) şi eram doi 
într'un timp de grea cumpănă. Cel mai june, 
care este fiu de Oltean, lucră de dimineața 
până seara, iar când înseră erà odihnit şi re- 
începeă iară să lucreze de seara până di- 
mineața“. 

Așa a lucrat Eugeniu Carada, când, alături 
cu Costache Rosetti, duceă lupta împotriva 
lui Cuza-Vodă, stând pururea în fruntea miş- 
cărilor liberale. Și a trebuit să îndure multe 
persecuții din partea puternicilor pentru ideile 
lui, a fost chiar și arestat în mai multe rânduri, 
ba, în ziua revoluției, dela 3 August 1863, agenții 
poliției, cari îl trântiseră jos și-l frământau 
cu picioarele, erau să-l omoare, dacă nu-l 
scăpă o artistă. 

Eugen Carada a fost unul din factorii cei 
mai puternici ai coaliţiei căreia se datorează 
așezarea actualei dinastii. În anul 1866 se 
găseă la Paris, unde împreună cu Brătianu 
pregătea realizarea unuia din punctele cari 
au format idealul adunărilor dela 5 și 24 la- 
nuarie 1857 și ânume aducerea în Țară a unei 
dinastii străine. Întors în țară, îndată după 
instalarea locotenenţei domnești, împreună cu 
Costache Rosetti, face, în 24 de ore, proiectul 
de constituţie, pe care guvernul și-l însușește 
în întregime și-l depune în Cameră. 

În timpul dela 1860—70 Carada este ales 
deputat, consilier comunal și ajutor de pri- 
mar al Capitalei. La 1867 e trimis la Paris 
de Vodă Carol cu o importantă misiune di- 
plomatică. În tot timpul guvernului Brătianu 
e însărcinat, în străinătate, cu multe misiuni 
de cea mai mare importanţă, pe cari le-a în- 
deplinit întotdeauna cu conștiențiozitate și cu 
dibăcie. 

Dar nici spiritul revoluţionar nu adormise 


1) E. Carada aflând că Rosetti o să vorbească des- 
pre dânsul, ceruse să nu i se rostească numele, 

întrânsul. La 1870 a pus la cale revoluția 
din Ploești, în care România s'a proclamat 
republică. A fost dat în judecată ca autorul 
moral și intelectual al acestui incident re- 
voluționar, dar a fost achitat la Târgoviște. 
În anul 1871, părăsește redacţia ziarului „Ro- 
mânul“ și se 
stabilește în 
Paris, fără a 
mai primi 
vreo însărci- 
nare oficială. 
Dar nici în 
Paris n'a stat 
oclipă liniștit. 
Eră în legă- 
tură cu repu- 
blicanii şi 
desfășură o 
agitație straș- 
nică pentru 
ideile repu- 
blicane.Orga- 
niză întruniri, 
țineă cuvân- 
tări  înflăcă- 
rate, prezidă 
adunări re- 
publicane și 
scriă în ziarul 
„L'Homme 
Libre“, pe 
care-l spri- 
jineă și cu 
bani. Popu- 
lația Parisu- 
lui eră așa de 
încântată de 
cuvântul lui 
cald și de en- 
tuziasmul lui, 
încât într'o 
bună zi o de- 
legaţie i-a propus să fie deputat. El a răspuns: 

— „Dar nu sunt Francez“. 

Membri delegației, crezând că glumește, 
i-au zis: 

— „Ştim că nu eşti parisian, dar eşti dela sud“. 

— „Nu sunt nici dela sud; sunt Român 
neaoș!“ — a lămurit Carada pe membri de- 


Eugeniu Carada (18 Maiu 1903): In ziua înaugurării monumentului lui 1. C. 
Brătianu (un instantaneu). 

legaţiei, cari au rămas foarte supăraţi că 
alesul inimii lor nu aveă drepturi cetățenești 
în Franţa. 

Din Franța nu se întoarce până la izbuc- 
nirea războiului pentru neatârnare. Sufletul 
lui Carada găsise un nou prilej spre a-și jertfi 

__ întreaga fi- 
| ință pentru o 

" idee mare şi 
frumoasă. În 
acest războiu, 
Carada a fost 
mâna dreaptă 
a lui Brătianu 
și unul dintre 
cei mai viteji 

și curajioşi 
oșteni ai Ma- 
relui Căpitan 
Carol. Carada 
deși nu eră 
militar și deși 
eră la o vârstă 
destul de îna- 
intată, a făcut 
războiul din 
cea dintâiu zi 
până la cea 
din urmă. A 
luat chiar și 
ranița în spate 
și a luptat, ca 
soldat simplu, 
în rândurile 
oştirii, ce a 
stors admira- 
ţia lumii prin 
voinicia ei. 

Așa om a 
fost Carada. 
Singura deco- 
rație pe care 
a primit-o în 
vieața lui a fost „Trecerea Dunării“. Când 
a primit-o a zis: „Aceasta o merit, fi- 
indcă am trecut Dunărea.“ 

După isprăvirea războiului s'a retras în 
căsuţa lui din București, mulțumit în adâncul 
sufletului că și-a mai putut îndeplini o datorie 
față de Țară și de neam. A stat de o parte, 

așteptând să se ivească un nou prilej pentru 
a săvârși fapte. În curând e și însărcinat să 
răscumpere căile ferate române, împreună 
cu alți fruntași. Carada dându-și seama de 
importanța căilor de comunicație pentru în- 
florirea comerciului româneasc, își îndepli- 
nește misiunea cu cea mai mare pricepere, 
iar când eră să i se recunoască serviciile, 
prin numirea într'un post înalt, și-a dat di- 
misia, zicând că rolul lui s'a terminat. Tot 
pe aceea vreme (1881), i s'a oferit de mai 
multe ori mandate de deputat în Cameră și 
portofolii de ministru, dar totdeauna le-a 
refuzat. 

La crearea Băncii Naţionale e numit primul 
ei Guvernor, semnându-i-se decretul, pe care 
de asemenea îl refuză. Doi ani mai târziu, 
începuturile Băncii Naţionale fiind foarte grele 
și făcând pe mulți să se îndoiască de reușită, 
primeşte să fie ales simplu director, consa- 
crându-și toată inteligența și toată puterea 
lui de muncă pentru acest institut naţional 
de cea mai mare însemnătate. Carada este 
creatorul Băncii Naţionale și organizatorul 
creditului Statului român. El a dovedit că 
Românul se pricepe nu numai la coarnele 
plugului, ci și la problemele grele financiare. 
Până la sfârşitul vieţii lui a fost stâlpul de 
oțel al Băncii Naţionale, care e strâns con- 
crescută cu însaș ființa statului român. Carada 
a fost adevăratul întemeietor și conducător 
al politicei financiare din România. În cali- 
tatea sa de conducător al Băncii Naţionale 
a lucrat nespus de mult pentru întărirea co- 
merciului și industriei din Țară. A sprijinit 
cu sfatul și cu mijloace materiale o mulțime 
de firme, pe multe le-a scăpat chiar și de 
faliment. Carada își dădeă seama că numai 
întărindu-se comerciul şi industria națională, 
că numai având firme solide, poate crește 
reputaţia financiară a României în străinătate 
și numai așa se poate consolidà vieața eco- 
nomică a Regatului. Și Carada a reușit să 
realizeze şi acest ideal al întemeietorilor Ro- 
mâniei de astăzi. În desvoltarea economică 
a Țării Românești Carada a scris pagini de 
aur, cari vor încunună numele lui cu cea mai 


strălucită aureolă. 
x 


Eugeniu Carada a fost şi un fiu al Muzelor. 
N'a fost desigur dintr'aceia cari a creat pagini 

Casa lui Eugeniu Carada din București, 
Strada Pitar Moşu. 


nemuritoare în istoria literaturii noastre, căci 
toate operile lui sunt izvorite mai mult din 
inima lui caldă de patriot. Scrierile lui au 
avut însă darul să trezească însuflețirea pa- 
triotică în sufletele din generația sa. Unele 
dintre poeziile lui au trecut chiar și Carpaţii 
și se cântă și astăzi cu multă dragoste, cum 
e de ex. „Frunzuliță verde de stejar“, care 
s'a atribuit într'o vreme lui Alexandri, ceeace 
dovedește înrudirea creațiunilor poetice de 
pe la anii 1860. Această poezie se cântă 
(compoziția e de Flechtenmacher) mai ales 
la noi şi a ajuns aproape în toate culegerile 
noastre de cântece naţionale. O reproducem 
după culegerea „Arion“ de loan Dariu, ed. Il. 
din 1885, așa cum se cântă la noi: 


Frunzuliţă de stejar. 


Frunzuliţă, frunzuliță verde de. stejar! 

la vezi, dragă mândruliță ce mai armăsar, 
Armăsar voinic de munte, ager, sprintinei, 
Negru și cu stemă ?n frunte, sai în foc cu el! 


Copiliţă bălăioară fii cu Dumnezeu, 

Eu merg dragă fetișoară, să-mi fac rândul meu. 
La oaste ţara ne chiamă, aidaţi fraţi Români 
Să ne batem fără teamă cu orice păgâni. 

la-ţi viteaza săbioară, oștean dragul meu, 
Și-ţi dă pentru ţărișoară tot sângele tău, 
Pentru dulcea ţărişoară și steagul străbun, 
Mergi cu dragă inimioară, măi frate Român! 


Acest cântec a ajuns până și în „Florica 
szerelme“ de Moldovân Gergely. 

Eugeniu Carada a scris literatură în tine- 
rețe, când eră gazetar. Atuncia a tradus și-a 
scris o mulțime de piese dramatice, cari 
s'au jucat cu succes pe scena Teatrului Na- 


țional din București. Amintim: Banii, Gloria 


Nrut %, 1910. 


Dintre versurile lui Carada mai reproducem 
următorul: 


Frunzuliţă lemn uscat, 
Milcove, râu blăstămat 

De ce oare mai secat 

Și matca nu ţi-ai uscat? 

Şi cu undele-ţi să piară 

Și mişei şi răi din ţară, 

lar Unirea să domnească, 
Fraţi cu fraţi să se "'nfrățească. 
Ș'unde curg apele tele 

Să mi-ți crească floricele, 


Casa lui Carada: O vedere din salon, în fund biroul. 


și Amorul, Cimpoiul, fermecat, Urita satului, 
Fraţii tde |munte, Fata dela Cozia. 

Unele dintre ele cum e Cimpoiul fermecat şi 
Fata dela Cozia au avut un deosebit succes 
și se joacă și astăzi câteodată. Fata dela Cozia 
e poate cea mai reușită și compozitorul 
Flechtenmacher i-a făcut și muzică de operă. 
A fost o încercare de a creà o operă naţio- 
nală cu muzică naţională. Câteva fragmente 
au și fost cântate pe scenele din România și 
au plăcut mult versurile patriotice și muzica 
drăgălașă a lui Flechtenmacher. 

Să culeagă Moldovenii, 

Să le 'mpartă cu Munteniil 
Şi cu toţi intro unire 

Ori şi ce nefericire 
Bărbăteşte să ’nfruntăm 
Țărișoara s'apărăm. 

Însă, Milcove, fârtate, 

De mi-ţi ești menit de soarte, 
De mi-ţi ești urzit de sfântul 
Să trăieşti cât şi pământul, 
Apoi curgi mai lin, uşor, 

Și fii râul dulcișor, 

Râul sfintei înfrăţiri 

Și al fericii Uniri, 


Nral 7, 1910, 

Versurile acestea au fost tipărite la 1857, 
cu doi ani înaintea Unirii, și nu sunt inferioare 
versurilor patriotice din acele vremuri. 

În altă parte a revistei reproducem „Pan- 
durul cerșetor“, care declamat de artistul 
Costache Dimitriade produceă în public un 
efect grandios. 

Dintre scrierile lui politice amintim: „Evreii“, 
„Anii de pribegire“, Ministerul Brătianu“, „In- 


care n'a avut familie, fiindcă a rămas flăcău, 
eră ocrotitorul tuturor oamenilor de bine. 
Pe noi Românii de dincoace de Carpaţi ne-a 
sprijinit nu numai cu sfaturile lui înțelepte, ci 
și cu fapte de binefăcător, cari nu se uită. Nu 
a fost o colectă de interes obștesc și n'a fost 
cauză culturală, pe care să nu o fi ajutat 
cu o dărnicie de mecenate, deși averea lui 
moștenită şi agonisită nu eră așa de fabuloasă. 


Casa lui Carada: O vedere din interiorul biroului, cu statueta lui Brătianu în mijloc, în dreapta bustul lui” 
Brătianu, iar în stânga bustul lui Rossetti. 


trigile Rusiei în România“ și „Propaganda 
rusească în Orient“. 

Aceasta e, în câteva cuvinte, activitatea 
literară și culturală a marelui Carada. 

* 

Eugen Carada ca om a fost o inimă de 
aur. La ușa lui n'a bătut nici un necăjit care 
să nu fi ieșit mângăiat și ajutat de dânsul. 
El n'a uitat niciodată preceptul creștinesc: 
iubește pe deaproapele tău ca pe tine 
însuți. Erà un adevărat părinte al oamenilor 
vrednici şi harnici ajunși la strâmtoare. El 


În Bucureşti a ridicat monumentul celor 
dela 48 din Dealul Spirei, monumentul lui 
Brătianu și statua lui Rosetti, contribuind cu 
sume enorme. 

Din ilustrațiile, cari reprezintă locuinţa lui 
din București, se vede că acest zis milionar 
trăiă foarte modest, ca un adevărat puritan. 
A fost un sincer democrat în toată vieața lui, 
care și-a jertfit mintea, inima și averea pentru 
binele obștesc. * 

Acest om atât de rar pe pământul Româ- 


niei s'a stins la 12 Februarie v. în vârstă de 
k 

73 de ani. Ultima lui dorință a fost să-l în- 
groape lângă maică-sa în Craiova, unde a şi 
fost înmormântat. 

„Om bătrân, albit — a zis d-l V. G. 
Morţun în cuvântarea sa funebrală — rostin- 
du-și ultima-i dorință ca un copil, obosit, 
dornic să ațipească, să adoarmă la sânul 
mamei, subt ochii și îmbrăţișarea ei. Te-am 
dus lângă mama, să dormi lângă dânsa... 
Dar ai găsit două mame în loc de una, care-ţi 
fac loc de odihnă la sânul lor... În afară de 
brațele mamei tale trupeşti, deschizându-se 
pământul se deschide și sânul țării tale pentru 
care ai muncit, ai ostenit şi luptat o vieaţă 

întreagă și la sânul căreia îţi zicem: odih- 
nește acum în pace!“ 

Moartea lui Eugeniu Carada a cernit ini- 
mile tuturor Românilor. Ziarele dela noi ca 
și cele din România au jelit într'un glas istin- 
gerea acestui suflet mare. La înmormântare 
s'au rostit o mulțime de discursuri dintre 
cari reproducem două, al d-lui primministru 
lon |. C. Brătianu și al d-lui I. G. Bibescu, 
amândoi prieteni de aproape ai decedatului. 

Neamului care l-a pierdut îi rămâne o sin- 
gură mângăiere: un om carea trăit ca 
Eugeniu Caradanu moareniciodată! 


zi 


Eugeniu Carada și Economia Naţională. 


În nevoi extraordinari de mari ale neamului 
a răsărit o generație demnă de opera ce se 
impuneă. Mulţi au fost ceice în ultima jumă- 
tate a secolului trecut au colaborat ca con- 
ducători sau ca soldați la redeșteptarea nea- 
mului nostru. Fiecare în sfera sa de activitate, 
în. limita însușirilor sale a pus o piatră la 
temelia statului român modern. În opera 
aceasta, putem zice, fără grije, uriașe, unii au 
avut, fie prin activitatea și priceperea lor mai 
deosebite, fie. prin urmarea chiar a evenimen- 
telor, prilejul ca în jurul numelui lor să se con- 
cretizeze în mod definitiv și practic, o parte din 
acele aspirațiuni ale întregei lor generațiuni. 

Aceste aspiraţiuni erau rezumate în acel 
„prin noi înșine“, care formă crezul con- 
ducătorilor mișcării naționale, atât în lup a 
de desrobire a țărilor surori, în aceea pentru 
unire, pentru autonomie și mai târziu pentru 
neatârnare, cât și, în urmă, în consolidarea 
noastră internă pe cale economică. 

Între acești oameni, trei erau legați prin o 
prietinie strânsă, bazată nu numai pe sim- 
patia ce poate naște între oameni, dar întărită 
prin. unitatea simțemintelor ce-i însuflețiă 
pentru neam și prin o colaboraţie continuă, 
fiecare desvoltând activitatea în ramura ce 
corăspundeă mai bine însușirilor sale. Acești 
trei oameni erau C. A. Rosetti, lon C. Brătianu 
şi Eugen Carada. 


C. A. Rosetti, fundatorul Pruncului Român, 
la 1848, și al Românului, în mijlocul luptei 
pentru unirea principatelor, concentră împre- 
jurul său propaganda ideilor naţionale, într'o 
epocă când mulți dintre conducători chiar 
se îndoiau de putinţa noastră de a viețui ca 
stat autonom fără ocrotirea dacă nu fără sub- 
jugarea vreunui puternic vecin. Din cauza în- 
josirilor și suferințelor la cari poporul nostru 
fusese supus, nădejdea în vremuri mai bune, 
credința de a puteă luă singuri locul ce me- 
rităm dispăruseră. Erà nevoe de redeşteptarea 
conștiinței naţionale, pe lângă acțiunea în 
afară de revendicare a drepturilor noastre. 
Când se va scrie istoria acelei epoce, C. A. 
Rosetti va aveă un loc de căpetenie între fac- 
torii acestei redeșteptări. El moare dupăce 
avii fericirea să vadă consolidarea noastră în- 
trun stat național și neatârnat prin războiu și 
regalitate. După Plevna și Grivița, el nu se 
mai puteă îndoi de roadele propagandei ce 
condusese, de unanimitatea redeșteptării con- 
ştiinţei naționale. 

Nu-mi este dat mie să judec opera lui 
lon C. Brătianu și rolul ce a avut ca om de 
stat și de guvernament. De sigur însă că în 
această luptă de revendicări naționale și el 
încheie o epocă de consolidare a statului 
nostru. 

Eugeniu Carada a participat, cu toți ceilalți, 

la mișcarea generală naţională politică. Ca 
mai tânăr însă i-a fost dat lui să continue 
opera de consolidare în condiţiile și nevoile 
noi ce se impuneau. Statul întemeiat poli- 
ticește, trebuiă să fie întărit prin participarea 
Românilor la toate ramurile de activitate. 
Prin prima instituțiune de credit a țării pe 
care o conduceă, el a înrâurit direct și pu- 
ternic asupra propăşirii economiei naționale. 
Prin formarea în Banca Naţională a unui 
personal de elită și special, prin sprijinul ce 
această instituție a dat inițiativei românești, 
avem azi în cele mai multe orașe ale țării 
institute de credit cu capital și personal ex- 
clusiv român. Carada a fost, în acelaş timp, 
continuu în capul celor ce în acești din urmă 
douăzeci de ani au stimulat capitalul și munca 
românească să își ia locul ce merită și are 
datorie să-l ţie. 

Nu mai reamintesc rolul pe care l-a avut 
împreună cu G. C. Cantacuzino, Generalul 
Falcoianu și d-l I. Kalinderu în organizarea 
națională a căilor ferate după răscumpărare. 

De câteori în acești din urmă douăzeci de 
ani a șovăit neîncrederea noastră în putinţa 
de a trăi prin noi înșine, de câteori s'a făcut 
vreo încercare din afară de a se pune mâna 
pe vreo ramură de activitate în care eră un in- 
teres general, Carada a fost pe deoparte straja 
neadormită a drepturilor și datoriilor noastre, 
pe de alta întemeietorul aprig al iniţiativei 
românești, constructorul care aveă gata so- 

TEES 


luția corespunzătoare adevăratelor noastre 
nevoi. 

lată de ce cred că fără nici o teamă de 
exagerare putem azi, când modestia lui cu- 
noscută nu mai poate fi pusă la încercare, 
afirmå că Engeniu Carada dispare într'un 
moment în care a îndrumat temeinic, dacă 
nu consolidat complect, a treia fază de apli- 
care a principiului „prin noi înșine“, în vieața 
economică națională. 

Rămâne generațiilor actuale și celor viitoare 
ca într'o situație ușurată să utilizeze aceste 
trei aplicaţii succesive ale acelui principiu. 
Într'un stat național, de sine stătător, cu un 
credit bine stabilit, cu instituţii naţionale de 
credit puternice, cu nevoi nouă economice de 
satisfăcut nu le rămâne decât să coordoneze 
și armonizeze pentru binele țării și al neamului 
aceste bunuri moștenite; să luăm astfel locul 
ce ne revine în desvoltarea economică a ţării. 

La moartea oamenilor politici, cari au jucat 
un rol important în vieața unei țări, naște o 
grije justificată prin golul ce ei lasă. 

La dispariţia unora însă grija este sporită, 
ei lăsând opera la care au colaborat necom- 
plect îndrumată sau neconsolidată. Alţii din 
contra, adevărații constructori, lasă în urma 
lor o operă nu numai de sine stătătoare, dar 
care încă asigură viitorul și ușurează calea 
neamului. De sigur că Eugeniu Carada este 
între aceştia din urmă. 

26 Februarie 1910. 


Vintilă Brătianu, 


= 


Eugeniu Carada. 


O problemă de psichologie omenească. 
Acest om rece, rezervat, taciturn, care păreă 
că privește lumea cu indiferența spectatorului 
la un caleidoscop, eră un entuziast, un sen- 
timental preocupat să-și domine elanurile 
caldei sale inimi și ale înaltului său suflet. 
Vedeă tot, simțeă tot, înțelegea tot, ghiceă 
tot; iar dânsul treceă, neștiutor și rece, pe 
dinaintea unei lumi pe care nu o desprețuiă, 
nici nu o iubeă, dar de care-i eră milă... Și 
atunci tezaurul lui sufletesc se revărsă în ge- 
neroase binstaceri „oculte“. 


Toate manifestaţiile vieţii noastre publice 
au profitat de acest ocultism: politică, litera- 
tură, artă, naționalism, comerţ, industrie... 

Unui om însă refuză cu îndărătnicie tot pe 
lume: bucurii, satisfacţii de vanitate ori de 
orgoliu, fantazii, până şi cele mai elementare 
foloase ale traiului; la ele nu aveă dreptul 
un singur om, și acel om eră fiul serdarului 
Nicolae Carada și al cocoanei Petruţa Slăni- 
tescu, democratul - liberal, domnul Eugeniu 
Carada. 


M. Seulescu, 
profesor univerşitar, 


CS 

Pandurul cerșetor. 


Sunt bătriu şi voi juni încă, dar iubesc ca și voi țara. 
Oarecând pentru scăparea-i m'am luptat spăimântător, 
Și, când văz că lumea astăzi vrea să-i ușure povara, 
Plâng și inima-mi tresare, căci's bătren cerșetor! 


Sub Tudorin al meu sânge, pentru țară, l-am vărsat, 
Și dintre Români gonirăm pe străin apăsător, 

Și cu armele în mână jugul greu l-am sfărâmat, 
Dar acum e rândul vostru, eu sunt băirien cerșetor. 


Cei 'n cete blestemate vrea să stingă în noi simțirea 
Dar Tudorin și cu Oltenii au strigat îngrozitor: 

Să trăiască România! Să trăiască ÎNFRĂȚIREA! 
O! de ce m'am glas puternic, de ce's bătrân cerșetor? 


Pe atunci eram în luptă iute, inimos și tare, 
Și, sub pasurile mele, peiri lăsam și omor; 

Dar acuma al meu suflet, deși încă mai tresarv, 
Brațul meu putere mare, acu's bătrân cerșetor! 


Acum s'aude p'în lume că, Puterile cele mari 

Vor să facă Moldovenii cu Muntenii un popor, 
Sfântă e UNIREA, frate, cei UNIŢI vor fi şi tari 
O! de ce nu am putere, de ce's bătrân cerșetor! 


Însă voi ce-aveţi mijloace, voi cei juni, cei cu putere, 
Români, ascultați povaţa, ce vă dă ca rugător, 

Un bătrân oștean, ce acuma merge pe la uși de cere, 

El sar pune în fruntea voastră; dar e bătrân cerșetor! 


De aveți în vine sânge, de aveți vre-o simțire, 
Pentru biata Românie, pentru scumpu-i viitor, 
Cu toți mâna dați odată și închinaţi pentru UNIRE. 
Fiți UNIȚI! vo zic eu asta, un biet bătrân cerşetor! 


In trecut se află școala, ce prezice viitorul. 

Eu stejar sunt fără frunze, voi lăstar înfloritor; 
Eu sunt iarnă, cu voi însă primăvara "și ia sborul, 
Voi vieața, iar eu moartea, căci-s bătrân cerşetor. 


Dar deși bătrân stejarul, tot își apără mărirea, - 

Dacă ceasul ÎNFRĂȚIRII a veni pâr'să nu mor, 

Cu Muntenii, Moldovenii strig: Trăiască, frați, UNIREA 
Ș'apoi pot muri în pace, căci-s bătrân cerșetor. 


Însă ceasul e aproape, cerul țării senin pare, 
Moldovenii și Muntenii, boieri, țărani ÎNFRĂȚIȚI 
Bătrâni, femei și juni să strigăm în gura mare, 
În UNIRE e puterea să fim dar UNIȚI, UNIȚI. 


Eugeniu Carada. 


=A 


www.dacoromanica.ro 


Nrul 7, 1910. 


Nrul 7, 1910. 


Eugeniu 


„De mortuis nihil, nisi bene“. 

Ori şi cât de frumoasă, zicătoarea aceasta, 
n’a putut să fie născocită decât de vreunul 
dintre ceice, ştiindu-și multele neajunsuri su- 
fletești cer iertare pentru alţii, ca să fie ier- 
taţi și ei când le va fi venit rândul, și aleargă 
la înmormântare bucurându-se în fundul inimii 
lor, că au scăpat fie de un concurent, fie de 
un judecător. 

Dacă bine și numai bine vom vorbi despre 
toți cei ce, morți odată, nu mai pot să supere 
pe nimeni, cum să le facem dreptate celor 
ce și-au petrecut viața săvârșind numai fapte 
bune, îndrumând pe alții spre viețuire cum- 
pănită și încordându-și toate puterile, ca să 
scadă suferințele semenilor săi!? 

Dacă vrednici de laudă sunt toți cei ce au 
murit, cum să binecuvântăm memoria lui 
Eugeniu Carada!? 

Atât de turburate sunt vremurile, prin care 
trecem, încât numai puţini dintre Români știu 
și încă mai puţini pot să și înțeleagă, cine 
a fost Eugeniu Carada și care a fost înrâu- 
rirea lui în vieața noastră comună. Un om, 
despre care nu se vorbiă nici prin discursuri 
rostite la întruniri publice, la banchete ori 
în parlament, nici prin articole publicate prin 
coloanele ziarelor, nici la ultimele știri. Un 
om, care se strecură nebăgat în seamă, plecă 
și din București, și din țară fără ca să meargă 
vestea c'a plecat, și se întorcea fără ca să-și 
trimită în cale știrea, că se întoarce, vine, 
se apropie, sosește. Un director de bancă fie 
chiar organizatorul băncii naționale a României, 
după toate semnele o mare „capacitate finan- 
ciară“, care a făcut mult pentru independența 
economică a Românilor, un bun prieten a lui 
loan Brătianu, dar la urma urmelor, nu una 
din atât de multele mari celebrități europene 
ale României. 

Abiă în ajunul morţii lui s'a pătruns întregul 
popor român de simţimântul, că cel mai 
apropiat prieten al lui loan Brătianu, a fost 
una din cele mai curate podoabe ale neamului 
românesc. 

E chestiune de pietate să nu facem încer- 
carea de a arătă întrun articol de ziar, cine 

Carada. 


a fost Eugeniu Carada. Azi, când cei mai de 
frunte dintre contimporanii noștri stau adunați 
ca să-l ducă la groapă, n'avem să vedem în 
fața noastră de cât curăția vieții lui, căci 
mai ales prin aceasta s'a ridicat deasupra 
tuturora. 

El a fost mare nu numai ca financiar, ci 
în toate privințele. Nu e în statul român nici 
o poziţiune pe care n'ar fi voit, nici o sarcină 
pe care mar fi purtat-o cu aceeași vrednicie 
ca pe cea de regulator al vieții economice. 
N'a fost în vieaţa noastră națională problemă 
pe care n'a aprofundat-o și n'ar fi fost în 
stare s'o rezolve potrivit cu interesele ţării. 
El s'a retras însă la Banca Naţională, pentru 
că eră judecător aspru, nu-l iertă firea să se 
însoțească cu ori și cine și nu suferiă în 
preajma sa decât oameni cu mâni curate și 
cu faţă curată. 

În vremuri ca cele de azi, oamenii ca dânsul 
nu pot să iee parte la vieaţa politică, cî sunt 
osândiți să stee îngăduitori și îndurerați în- 
trun colț. 

De aceea Eugeniu Carada le-a fost cu firea 
lui de censor multora supărător și de puţini 
numai a fost iubit. 

Între puţinii aceștia sunt și luptătorii Ro- 
mânilor din regatul ungar. 

Au fost în trecut și sunt și azi între frun- 
taşii României mulți, cari au avut ori au toată 
bunăvoința cu fraţii lor din regatul ungar, 
și mai ales mulțămită acestei bunevoinţe 
frățeşti politica partidului național a fost tot- 
deauna bine cumpănită. 

„Noi nici sfaturi, nici îndrumări nu putem 
să vă dăm, — i-a zis lon Brătianu după con- 
ferența dela 1867 unuia dintre luptătorii din 
Ardeal, — faceţi cum vă povățuește mintea 
voastră și vă silesc nevoile voastre, dar nu 
faceţi nimic fără știrea noastră, căci ar fi și 
primejdios și rușinos lucru să fim surprinşi 
de faptele voastre. 

Noi trebuie să știm și mai bine, și mai 
curând decât cei din Budapesta și Viena, 
care vă sunt gândurile. În schimb vă vom 
spune și noi tot ceeace putem află privitor 
la voi, ca să vă faceți totdeauna combina- 

țiunile cu factori reali. Alt ajutor nu putem 
să vă dăm și nici n'aveţi să cereţi dela noi“. 

Sunt în România mulți oameni politici, cari 
le dau fraților lor din regatul ungar acest 
ajutor, pentruca să nu se avânte în acţiuni 
politice compromițătoare, cum s'au avântat 
Sârbii, Croaţii și Maghiarii, cari multe mar 
fi făcut, dacă ar fi fost bine informaţi asupra 
celor ce se petrec în lumea cea mare. 

Sunt însă din ce în ce mai puţini cei ce-și 
dau silință să cunoască nevoile Românilor 
din regatul ungar, mai puţini ceice le înțeleg 
şi de tot puţini ceice iau parte cu toată inima 
la durerile izvorîte din ele. 

Eugeniu Carada rămăsese în cele din urmă 

cel dintâiu dintre acești puțini. Când nimeni 
nu mai ascultă, el eră atent, când toate ini- 
mile erau reci, a lui băteă cu căldură, când 
toate ușile erau închise, la el puteai să intri 
și nedumerit nu te lasă să ieși. 

Mult au pierdut Românii toţi prin trecerea 
la cele veșnice a lui Eugeniu Carada, dar 
nici unii dintre dânșii mau pierdut un razim 
atât de sigur, ca cei din Ardeal, cari îi erau 
cu deosebire apropiați de suflet. 

Și de aceea zicem azi, când el nu mai e 
între cei vii: să spună despre el cine știe și 
îndrăznește ceva rău. Nu! — despre el numai 
bune și frumoase ştim ceice suntem în vieaţă. 

(„Lupta“) i loan Slavici. 


(a 


Moartea lui Eugeniu Carada. 


— Două cuvântări funebrale. — 


Şi-a găsit şi Carada vremea de odihnă. 

Numai moartea” l-a putut da repaosului. 

„Moare ca toţi oamenii acel, care a trăit 
ca foarte puțini; a trăit Carada o vieaţă de 
muncă, cum puțini au muncit; o vieață de 
luptă cum puţini au luptat; o vieaţă de sa- 
crificii cum nu știu să fie altul ca să fi făcut, 
și toate, vieață, muncă, luptă și sacrificii, 
toate au fost închinate binelui public. 

Dela tânărul care-și jucă vieața purtând 
corespondența scrisă și mai des verbală între 
Mazzini și comitetele revoluționare italiane; 
dela imberbul care, în loc de a-și cântă iubita, 
slăviă patria în acele canţonete asupra Unirei 
şi în acele versuri patriotice, pe cari și acum 
— după mai bine de 50 de ani — le cetim cu 
o vie emoțiune, dela ziaristul care se inspiră 
din deviza: „Voește şi vei puteâ“ și 
lucră cu credință de apostol și cu neobosire 
de patriot la redeșteptarea simțimintelor na- 
tionale; de acolo până la bătrânul de 73 de 
ani, care până acum 4 luni lucră în Banca 
Naţională, Carada apare unul și acelaș, pu- 
rurea el, pururea drept, ferm, nestrămutat, 
nenumărând „dificultățile din calea; binelui, 
ci luptând, și vrând și putând să le biruească. 

Când priveşti în întregimea ei această vieață 
„strict unitară, în răstimp atât de îndelungat 


și știi prin ce și câte vijelii a trecut Carada 
pentru această iubită țară, nu se poate să 
nu-ți vină în minte imaginea ce dă poetul 
roman despre un asemenea om: 

Si fractus illabatur orbis, impa- 
vidum ferient ruinae. (Dacă lumea sar 
dărâmă peste el, ruinele îl vor zdrobi, dar 
nu-l vor spăimântă). l 

Astfel fost-a omul care dispare: un supraom; 
și cu el dispare o voință neînfrântă, un ca- 
racter neînduplecat, ultimul idealist al vea- 
cului al 19-lea, idealist activ, care și-a văzut 


făptuite multe — nu toate — din visurile 
tinereții lui. 
Dar — caracteristica excepţională a lui 


Carada — el puneă în faptele sale o nobilă 
discrețiune, o modestie, fără de seamăn aşa 
încât biograful său nu găsește urma între- 
girei acestei vieți prin șirul faptelor ei. 

Preocupat de marea idee a desvoltării 
energiei neamului, a întăririi lui, el şi-a ur- 
mărit-o pe toate terenurile. 

Cunoscuse lumea română în tinerețe și a 
luptat ca s'o schimbe. 

Istoria acelor lupte însă este și va fi pu- 
rurea o lecțiune spornică pentru națiune. De 
aceea Carada, își fixase, ca unul din scopu- 
rile vieţii lui, de-a pune, prin monumente, sub 

Eugeniu Carada: Pe catafalc. 


ochii Românilor, minunea renașterii și fun- 
dării României moderne. 

Din această idee au răsărit câteva monu- 
mente: al pompierilor dela 1848, al lui C.A. 
Rosetti, al lui I. C. Brătianu și, în sfârșit, 
monumentul Goleștilor pe care voiă să-l 
inaugureze, în toamna trecută, înainte de a 
plecă in străinătate spre a-și căută sănătatea. 
Această din urmă mulțumire sufletească i-a 
lipsit. 

Au fost momente — cunosc însu-mi câteva 
— când Carada a făcut singur fără ezitare 
ceeace eră datoria țării și a neamului întreg, 
a făptuit tăcând și modest, ca și cum mar 
fi simbolizat atunci sufletul neamului întreg. 

Tac — pentru că trebuie să tac acum — 
dar va veni vremea să unim cele nevăzute 
la ce să scrie spre a da perfecta imagine a 
marei vieţi a lui Carada. 

Tărâmul pe care Carada a tras brazdele 
cele mai rodnice și a semănat semănătura 
eminent spornică a fost tărâmul economic. 

El lucră să întemeieze solid gospodăria 
economică românească, pentru a asigură țării 
o mare și puternică rezervă de tărie, o ga- 
ranție a viitorului. 

Acestui scop a consacrat Carada ultima 
jumătate a vieţii lui și a consacrat-o exclusiv, 
ocupându-se numai de Bancă şi de cestiunile 
de economie națională. 


Astfel, sub farmecul și puterea inspirațiunii 
lui Carada, au luat naştere cele mai multe 
instituțiuni economice ce posedăm; de sfatul 
lui competent s'au folosit toți în vremi grele 
și când vieața unora le eră amenințată, Ca- 
rada le-a intins mâna și le-a dat ajutorul 
Băncii Naţionale. 

Banca Naţională nu e decât o verigă, cea 
mai însemnată, din lanţul făptuirilor lui Ca- 
rada și căreia el i-a închinat vieaţa și munca 
în curs de 27 de ani. 

Când s'a creat, domină încă idea neno- 
rocită pe care o aveau și unii Români, că 
Românii nu-s destoinici să înființeze și să 
conducă mari instituțiuni financiare. Trebuiă 
dărâmată această idee funestă și dărâmată 
prin fapte. 

La această grea și colosală muncă, puţini 
puteau fi chemaţi, căci puţini aveau credința 
care duce la succes. Carada fù printre acei 
puțini şi între cei dintâi. 

Carada aduse sfatul său luminat și com- 
petința-i recunoscută în lucrările pregătitoare 
și Banca Naţională începi să funcționeze în 
1881, iar Carada deveni director, prin votul 
acţionarilor, la 20 Februarie 1883. 

Douăzeci şi șapte de ani de vieață și de 
muncă — cum știă el să muncească — aduse 
Carada acestei instituțiuni, și totul dela mă- 
rețul palat al Băncii până la atmosfera spe- 

cială de strictă ordine și de 
devotat respect al regula- 
mentelor, totul se datorește 
muncei lui Carada și colegilor 
săi de atunci, dintre care pe 
unul, Anton Carp, îl avem 
încă în fruntea Băncii, ca 
viceguvernator. 

Banca Naţională — mul- 
țămită unei așa munci și unui 
asemenea om — deveni ce 
este: un institut financiar de 
prima ordine, care a creat, în- 
vigorat și dat impulsiune mun- 
cei de producere românești. 

Ea și-a făcut probele: a 
trecut prin zile bune și zile 
foarte grele, au fost sguduiri 
cari sdruncinau piața și uneori — din fericire 
rareori — nu numai piața ci și Statul. 

Banca sa găsit la postul ei, cu mintea 
și inima ce o conduceă; cu puterea ce-și 
crease ea a făcut ca sdruncinările să treacă, 
unele abiă simțite, altele cu urme nu nere- 
parabile. | 

Carada a fost totdeauna în frunte, cu sfatul 
și vederile lui, vederi de o admirabilă lim- 
pezime, de o prevedere extraordinară, de un 
cumpăt și în acelaș timp de un curaj rar. 

Dar, de azi înainte, Carada ne va lipsi; ne 
va lipsi un cârmaciu ager, cu inima și lumi- 
nile lui; ne va lipsi acea imensă și meritată 
autoritate morală pe care el o exercită. 

Banca însă, trebuie să meargă înainte; căci 
ea îndeplinește o mare misiune naţională. 
Ea va merge căci au îngrijit creatorii să fie 
solidă, să rămână și în urma lor ca monu- 
ment al gloriei și amintirei lor. 

Ne dăm seama de sarcina enormă ce ne 
apasă și în numele întreg consiliului Băncii, 
în momentul dureroasei despărțiri de maestrul 
nostru venerat și coleg foarte iubit, pe lângă 
expresiunea celei mai crude dureri ce ne 
sfășie inima, dăm lui Carada asigurarea că 
vom urmă sfaturile sale cu credința și de- 
votamentul ce ne-a cunoscut; că vom trans- 
mite, din generație în generaţie, nu numai 
scumpa lui amintire ci și marile exemple 
ce ne-a dat, vederile ce ne-a inspirat, căile 

Înmormântarea lui Carada: Discursul d-lui primministru I. C. Brătianu. 


„pe cari ne-a călăuzit în privirea instituțiunii 


căreia i-a jertfit 27 de ani. 

Fie eternă memoria ca și faptele lui Eu- 
geniu Carada. , l. G. Bibicescu. 

Un patriotism cald și neslăbit de nici o 
grije, de ambițiune personală, o inteligență 
limpede, puteri de muncă neobosite, o voință 
neclintită în hotărîrile sale au fost însușirile 
esențiale ale Iui Eugeniu Carada. 

Ele au făcut dintr'ânsul încă din anii tine- 
reței un luptător puternic pentru întemeierea 
politică a Statului nostru. Ele după răsboiul 
Independenţei au dat acțiunei sale o înrâurire 
atât de însemnată și de binefăcătoare în or- 


. ganizarea muncei naţionale. 


Partidul naţional-liberal pierde în Eugeniu 
Carada pe unul din cei mai de seamă, mai 
vechi și mai neclintiți fruntași ai lui. 

Cu convingeri adânci, clădite pe principii 
nemişcătoare, el fù om de partid în înțelesul 
adevărat și înalt al cuvântului, care cere ca 
organismele devotate intereselor Statului să 
îi asigure desvoltarea prin acţiunea lor con- 
știentă și disciplinată. 

In tot cursul vieţei sale Carada a dat operei 
întreprinsă de partidul său toată inteligența 
și toată energia sa. 

Astăzi, el îi lasă în urmă recunoştinţa do- 
bândită prin roadele muncei sale, respectul 
însufiețit prin caracterul său, amintirea mare 

a epocei în care a lucrat, tradițiunea izvorită 
din unitatea politică a vieţii sale. 

De aceea în mijlocul durerei obștești, în 
faţa golului mare pe care Carada îl lasă în 
fruntea muncei naționale, partidul național- 


Lă 


liberal cu lacrimile sale îi aduce prinosul 
trainiciei și nețărmuritei sale recunoștințe. 
In amintirea sa vom găsi pildă și îmbăr- 


bătare. 
lon 1i. C. Brătianu. 


SA 


Prietinie. 


— lon C. Brătianu şi Eugeniu Carada. — 


Poeţii noștri mau cântat acest sentiment. 
E și greu să tălmăcești în versuri tot ce te 
leagă de un prietin bun. Şi apoi trăim întrun 
secol în care cu greu vom puteă afirmă că 
între doi oameni există o prietinie sinceră, 
desinteresată, bazată nu pe interese ci pe 
potriveala ce există între sufletele lor, între 
felul lor de a fi și de a gândi. 

Ei da, sa dus vremea lui Oreste și Pilade. 
Fiecare vede astăzi în deaproapele său un 
rival, un concurent la cutare slujbă. De multe 
ori un serios candidat la coroana de lauri, 
pe care o visează și el. Sau un pretendent 
la mâna — ei. O, această ea, câte legături 
de prietinie nu sfărâmă, în câte inimi nu 
aruncă sămânța învrăjbirii. 

Și cu toate acestea numai acela care a 
suferit, știe cât prețuește un prietin. Pe el 
nu-l prea mărești în versuri, dacă ești poet, 
în' fața lui nu te închini. Și cu toate acestea 
el are totdeauna cuvântul bun de încurajare, 
sefexpune pentru tine, se bucură de bucuriile 
tale şi este părtaş al durerilor tale. Triumful 
tău este și al lui. Aşa îmi închipuiu eu prie- 
tinia.;Și am avut odată un astfel de prietin. 
Nu știu cine a fost de vină, eu sau el. Căci 
acuma mi-e străin. 

La prietinie mă gândeam când am văzut 
mai zilele trecute mărturisirea mută a prie- 


tiniei dintre doi bărbaţi mari ai țării noastre, 
cari azi nu mai sunt: lon Brătianu și Eugen 
Carada. E o poveste nespus de duioasă. Poate 
aceasta e cea mai frumoasă pildă, pe care 
moștenitorii lui Eugen Carada ar trebui s'o 
moștenească dela dânsul: Să știe ce însem- 
nează a fi prietin. 

Între hârtiile rămase în urma lui Eugeniu 
Carada s'a găsit și un portmoneu, pe care 
fostul director general al Băncii Naţionale îl 
primise drept amintire dela lon Brătianu când 
acesta eră pe patul de moarte, la Florica. 

Și în portmoneu câteva petale uscate de 


“trandafir, pe cari marele bărbat de stat le 


purtase cu sfințenie, amintire a visului frumos 
din tinereță. O comoară scumpă a sufletului, 
care a știut să dee Cezarului ce e al Ceza- 
rului și lui Dumnezeu ce e al lui Dumnezeu. 
Câte iluzii nu sunt legate de o floare! 

Și pe patul de moarte, toate mărturiile 
acelora, cel care se duceă le încredinţă prie- 
tinului său. Eră sigur că el le va păstră. Și 
le-a păstrat cu sfințenie. 

E o simplă pildă pentru tinerime. Și ar 
trebui amintită din când în când. Căci e prea 
duioasă povestea pe care ne-o spun petalele 
uscate de trandafir. 

Toate poveștile spuse de trandafiri sunt 


duioase. I. U. Soricu. 

Doi oameni, cari au luat cu toată inima 
parte la durerile noastre, în multe privințe 
asemănaţi şi cu toate acestea foarte deosebiți. 

Amândoi şi-au petrecut vieața trăind mai 
mult pentru alții decât pentru sine înșiși, 
amândoi au renunțat la mulțumirile vieţii 
casnice, amândoi au murit bătrâni și și-au 
dat sufletul în brațele surorilor lor, bătrâne 
acum și ele, amândoi au fost binecuvântați 
în timpul vieții lor și-au lăsat adâncă jale 
în urma lor, amândoi au tras brazdă adâncă 
pe unde au trecut. 

Pe când însă unul a stârnit o adevărată 
furtună în calea sa, a ridicat massele şi le-a 
îmbărbătat, a băgat spaimă m multe suflete, 
a obţinut succese mari şi a fost nu numai 
iubit de unii, ci şi urit de alții; celalalt și-a 
săvârșit lucrarea în liniștită retragere, fără 
de sgomot, oarecum prin ascuns și parcă 
temându-se, ca nu cumva să se facă urgisit 
și prin faptele sale bune. 

De unde această deosebire!? 

Eugeniu Carada maveă și el avântul lui 
Carol Lueger, nici curajul, nici spiritul de 
jertfă al lui!? 


Erà destul să-l vezi călcând țeapăn şi sigur 
în mersul lui și să te uiţi în ochii lui de o 
agerime rară în felul ei, ca să simți, că te 
afli în fața omului, care se avântă, dă cu 
hotărîre înainte și nu se teme de nimeni: și 
de nimic. 

Așa a și fost el în tinerețele lui: om gata 
de a-și pune pentru convingerile sale și vieața 
în joc. 

Lueger și-a petrecut însă vieața în mijlocul 
unei lumi, în care virtutea și adevărul duc 
la biruință, a fost încunjurat de oameni, cari 
se încălzesc și se avântă și ei, iar Eugen 
Carada în curând a fost cuprins de simțe- 
mântul, că în zadar se sbate, căci cei de 
dimprejurul lui rămân nesimțitori și reci, și 
caută în vieața politică numai foloasele, pe 
cari pot să le tragă pentru sine. 

S'a retras dar și şi-a urmat lucrarea în 
înțelegere numai cu puţinii, cari se potriviau 
cu dânsul și ?n simţire, și ?n curăţenia gân- 
dului. Nici n'a fost cât a trăit el nicăiri în 
mijlocul poporului român atmosferă atât de 


curată ca împrejurul lui. 
loan Slavici. 


cz 


Două scrisori ale lui Carada 


din 8 și 14 lunie 1864 către Anastase Panu în chestiunea răsturnărei lui Cuza Vodă. 


L 
Guernesey, 8 lunie 1864, Victoria Boad 102. 


Domnule Panu, 


Scrisoarea d-tale, deşi nu-mi dă nici o ştire bună 
mi-a făcut mult bine. M'a liniştit puţin. Eu am ajuns 
aici abiă Miercuri. Am stat o noapte şi o zi la Hâvre, 
din cauza batelului. De acolo ţi-am trimis traducerea 
articolelor Brătianului. Apoi ajuns la Southampton a 
trebuit iarăşi să aştept o jumătate de zi până să pot 
căpătă informaţiunile de care aveam nevoie pentru 
plecarea mea la Guernesey. M'am preumblat prin oraş 
care este măricel şi nu urit. Batelul d'acoio neple- 
când pentru Guernesey decât a doua zi seara, m'am 
pus in drumul de fer șam mers la Weymouth, de 
unde am plecat Miercuri dimineața la 6 ore; astfel 
am câştigat 20 de ore. Weymouth, este un oraş mic, 
dar spre mare are un aspect foarte frumos. Eram cât 
pe ce să mor de foame; căci nu găsiam pe nimeni, 


căruia să-i pot cere de mâncare într'o limbă omenească. 
Abiă am putut află un om în tot orașul. Iubesc foarte 
mult marea; de aceea se poate ca judecata mea supra 
oraşelor de ţermuri este prevenită; dar îmi plac foarte 
mult. Aşi vol să locuesc într'un asemenea oraş. La 
Guernesey sosirea mea a fost o surprindere și o plă- 
cere; sunt mulțămit aici, mă simt ca în familia d-nei 
Rosetti; sunt foarte mult sărbătorit, iubit. Cu toate 
astea eram neliniștit; îmi lipsiau nuvele din ţară; bro- 
șura lui Sculy pe care o aşteptam la două lunie nu 
venià. Ce s'a întâmplat? îmi ziceam. Tot felul de în- 
chipuiri îmi treceau prin minte. În fine a venit eri, 
împreună cu scrisoarea d-tale şi „Românul“. Îţi 
imagini cât am fost de mulţămit. 

Cred c'ai făcut prea bine de mai mers la Constanti- 
nopole. În adevăr mai fi avut ce face acolo. Lucrările 
oculte lângă străini nu se cuvin amicilor libertăţii. 
Nu mă mir că Dum. Ghica ţi ie cere. Deprinşi a cerși 
toate ia străini, incapabili de a da mâna la un avânt 

propriu naţional, ei caută scăparea acolo unde cred 
co pot găsi. Au pierdut situaţiunea prin mişelia lor, 
şi prin mişelie speră a scăpă. Democraţii cei adevă- 
rați nu pot da mâna ia asemeni uneltiri. Lumina şi 
libertatea caută să fie armele lor, şi acestea nu se 
pot întrebuință decât în presă sau prin revoluţiune. Să 
se facă dar ce e cu putință, adică să urmezi calea 
pe care a-i apucat, în aceasta chestiune, este singurul 
mijloc demn şi onorabil; ţara va judecă, cum zici d-ta 
prea bine, de-i convine sau nu situaţiunea ce i-a făcut 
Cuza, şi va hotări. Misiunea democraţiei este a lumină 
faptele, pentruca să poată fi văzute sub adevărata 
lor faţă. „Românul“ este suspens, anunţă le Nord; 
m'așteptam fireşte la aceasta; în curând va fi supres. 
Ridică-se-va o voce contra acestei loviri? N'o mai 
cred. Cuza a plecat la Constantinopole. N'ar fi fost 
o ocaziune favorabilă de acţiune? Cine ştie ? O scânteie 
aprinde adesea un incendiu; dar trebuie a aruncă acea 
scânteie mântuitoare. Cine o va aruncă? De este să 
pleci foarte curând la Londra, înștiințează-mă îndată, 
ca să viu d'adreptul acolo. 

La revedere amic 
Eugeniu Carada. 

De vezi pe les Hallegrains, spune-le salutări din 
parte-mi, 

rue St. Bénair à la Revue des deux Mondes. 


Il, 
14 Iunie 1864. Guernesey, Victoria Boad 102. 
Domnule Panu, 


Primii scrisoarea d-tale în acest moment. Îţi răs- 
pund îndată, sperând ca această epistolă te va găsi 
încă la Paris. Diplomaţia se ocupă prea puţin de dreptul 
public, de garanţiile acordate cutărei sau cutărei na- 
ționalităţi; ceeace voeşte ea, este a scăpă de orice 
complicări. Și credinţa mea este că, în cazul de faţă, 
ea va da aprobarea sa părţii ce are succesul zilei; 
dacă mâne cealaltă parte ar răsturnă opera făcută as- 
tăzi, diplomaţia ar aprobă-o la rândul ei. Rolul di- 
plomaţiei, în condiţiunile de astăzi, în care se află na- 


LUCEAFĂRUL 175 


țiunile, este de a fi un simplu registratore, de a trece 
în cartea sa faptele deplinite. Boierii au sperat alt- 
ceva; după mine, sau înşelat. Intervenirea Stambu- 
lului este negreşit cea mai mare lovire dată autonomiei 
noastre, și Cuza justificând faptele sale înaintea Pa- 
dişahului, face mai mult decât un act de vazalagiu, 
face o crimă de lese-naţionalitate. El injoseşte, umi- 
leşte națiunea, feşteleşte voința expresă (fie chiar 
printr'un mod fraudulos) de cei 700,000 de votanți, 
supuind-o sancţionării Turcului. Dar celice face o mi- 
șelie, va face multe altele. Cine loveşte libertatea 
țării sale, va lovi onoarea ei, fără ruşine. Că Francia 
aprobă, nu mă mir; cum ar puteă desaprobă? Celce 
a făcut pe 2 Decemvrie, cum poate condamnă pe 2 
Maiu? Ar fi a se condamnă pe sineşi. 

Înfluența ce ar putea căpătă Rusia în ţară prin ati- 
tudinea sa, nu mă sperie de loc. Țara a avut prea 
mult a suferi dela Ruşi, spre a se mai puteă increde 
lor. Este abil insă a pune temerea acestei influenţe 
in spiritul Francezilor; căci ei n'o pot primi; interesul 
lor nu le permite a o primi. Sunt convins, o repet, 
că nu se va face decât un act de înregistrare al fap- 
tului implinit; cu toate acestea misiunea democraţiei 
este a protestă contra oricărei interveniri, ce ar vătămă 
autonomia naţională; și in cazul de faţă, a protestă 
este cu atât mai demn și mai onorabil, că neinterve- 
nirea este în favoarea aceluia chiar care loveşte li- 
bertatea şi democrația. Aceasta din urmă însă nu 
poate transige cu principiile; iată pentru ce acţiunea 
d-tale lângă oameni ce pot luă cuvântul spre apărarea 
dreptului, nu poate decât fi. aprobată de orice demo- 
crat sincer, şi care puse principiile mai presus de in- 
teresele zilei. O constituantă, care ar aveă să hotărască 
chestiunile pendinţi, ar fi negreșit cel mai bun mijloc; 
dar cine o va convocă? Pe ce baze? Îndată ce vei 
plecă la Londra, scrie-mi şi dă-mi adresa hotelului 
unde vei trage; voiu veni a te găsi, dacă crezi că-ţi 
pot fi de vreun ajutor. Voiu vedeă pe Victor Hugo 
şi-i voiu vorbi despre chestiunea noastră. 

La revedere amic 


Eugeniu Carada. 


~A 


Dări de seamă. 


Poetae minores. 
L 

Oreste, În umbra iubirii. Bucureşti, 1909. Prețul: 
2 Lei. 

Oreste Georgescu bate la uşe. Sunt semne că 
Literatura îi va deschide. Când însă — ? 

Până acum tânărul poet se înfăţişează cu elemente 
promițătoare. 

Cele mai simple sunt aruncate la sfârșitul volumului: 
Sunt vreo douăzeci de strofe de câte 4 versuri, fiecare 
o poezie, fiecare o impresie. Poeziile acestea ni-l arată 
simțitor, prinzând clar impresii rapide, preţuindu-le, 


modest. Par'că zice: Atâta pot acum, atâta dau. Un 
exemplu: 


Eu ştiu un nume dulce şi nu-l spun nimănui, 

ÎI ţin ascuns în suflet cu toată vraja lui. 

Îmi vine-ades pe buze şi ’s gata să-l șoptesc — 
Dar prea l-așteaptă lumea şi 'n veci n'am să-l rostesc! 


Câteva idei revin des, ca de pildă visul subt tei 
(p. 84, 88, 91). Statornicia lor mă face să bănuesc o 
realitate, care a lăsat o impresie mai adâncă, ceeace 
ar fi o notă bună, pentrucă ar dovedi că poetul nu 
ne lasă ademenit de vânturi nereale, atât de obișnuite 

la tineri, că el vrea să-și hrănească versul cu vieaţa 
sa, câtă este. 

La mijlocul volumului sunt sonetele. Ce târziu le-au 
scris alţi poeţi, ce de vreme Oreste! Sonetul este (sau 
“ar trebui să fie) totdeauna o clipă de elegantă con- 
centrare, ce nu este, de pildă, lubirea-i glas sau 
Marea sau Poporul. Câteva sunt însă drăguţe, și 
evident întemeiate pe simţiri sincere (p. 62, În vis, 
Extaz etc.). 

Volumul ne întâmpinase însă şi cu poezii mai întinse. 
Tocmai acestea sunt cele mai pline de fantazie, fără 
ca aceasta să le facă mai simpatice. O singură oară 
zâmbește, glumeşte poetul în Să iertaţi; altfel multă 
lună, mult vis, opriri şi privelişti ca de statui, dor de 
izolare și totuş oarecare răceală de instict: „palidă 
melancolie“. Vezi caracteristica Toamnă în suflet. 

Romanţa noastră şi Dorinţa arată şi regiunile 
de gândire din cari se revarsă tristeţa: Vieaţa-i tristă, 
şi inima tânără, doritoare de bine chiar până dincolo 
de mormânt, capătă răni ce dor. 

Tatăl lui Oreste a fost un Aromân de cătră Dunăre, 
dela şes. A murit de vreme lăsând în lipsă o mamă 
şi câţiva copii. Pe tatăl l-am cunoscut întâmplător, ca 
profesor la gimnaziul „Cantemir-Vodă“, unde Oreste 
erà elev. Fiul a moștenit sfiala, delicateţa și inima 
bună a tatălui său. 

Ce i-a lipsit acestuia, îi doresc fiului: noroc și să- 
nătate! 

` Il. 

Herz, Noaptea Învierii, dramă în 3 acte. Bucureşti, 
„1909. Preţul 1 Leu 50 bani. 

Drama aceasta s'a jucat în 5 Octomvrie 1909. Apoi 
s'a închinat și s'a dus ca un oaspe jignit. A nimerit însă 
la „Convorbiri literare“ şi a cuprins trei numere. Acum 
este un mic volum de 90 de pagini. Cum se vede, numai 
publicul a fost sever. Ba nu, publicul și criticul E. Lo- 
vinescu care a reclamat paternitatea ideii. Sgomot... 

Directorul teatrului naţional este — fără îndoială — 
un bărbat şiret. El nu refuză piesa „naţională“, ci o lasă 
pradă publicului. E! poate zice că protejează arta na- 
țională, dar la primul semn al... publicului se gră- 
beşte să scoboare de pe afiș piesa fără răsunet. 

Directorul „Convorbirilor literare“ este mai sincer. 
El tipărește și, întrucât şi locul face pe om, se înfă- 
jişează — curajios — posterităţii în societatea... va- 
lorosului autor dramatic, căci... la „Convorbiri literare“ 
se tipăresc numai lucruri de valoare...!) 

lar d-l E. Lovinescu? Nu-i șiret deloc. A glumit, 
nărav vechiu şi fericit. 

Graţie acestui „concurs de împrejurări“ Noaptea 
învierii a fost cotată. Habent sua fata libelli. 

De ce nu va „rămâneă“ drama aceasta? 

Din două motive. 

Întâiul motiv: Noaptea învierii este scrisă fără 
păsare de formă. Oamenii ei sunt Români culți și 
vorbesc ca analfabeţii. Nu odată, nu de două ori, ci 
de multe ori. 


1) La „Convorbiri literare“ a devenit o valoare vred- 
nică de „omagii“ chiar şi arheologul T. Antonescu. 

Exemple (copiate exact): 

1. Eu când sunt cu tine, atunci îi simt şi mai mult 
apropierea. 

2. Nu plec, pentrucă dacă aş plecă simt că nmo să 
mai am puterea să mai viu să te văd. 

3. D-ta ereai, domnule Graur! 

4. Nu e vorba. Mircea mar fi rău să se însoare! 

5. Mă! erà una azi în dreptul palatului, că dacă o 
vedeai tu, rămâneai cu gura căscată. 

6. Omoară-mă și să isprăvim. — Nu pot! Petine nu pot! 

Neglijenţa aceasta se vede şi 'n amănunte pe care 
nici un gramatic nu le-ar puteă apără sau care înfrâng 
reguli de ortografie recunoscute de toată lumea. 

Al doilea motiv: Problem a fost grea pentru umerii 
autorului încă foarte tânăr. Ce a 'ncercat d-sa este cu 
putinţă numai psihologului bine dotat: Cum o femeie 
iubește până la nebunia de-a ucide, printro enormă 
impresiune — de decepție — anume ticluită, pe băr- 
batul bolnav de inimă şi cum iubirea piere şi 'n locul 
ei se așează ura pentru amantul cu care împreună a 
ticluit lovitura — este o problemă grea. 

Pentru psihologul care cunoaște logica sentimentelor, 
care știe că sentimente cu totul contrarii se asociează 
în acelaş suflet sau, mai exact, în acelaș organism, 
când energic, când obosit, problema este și interesantă. 
Dar aici ea se 'ngroapă în conversații, în scene ne- 
interesante. Autorul a ales, instinctiv, bine; dar nu a 
putut sculptă suflete... Lipsa, adecă micimeatacestora 


a pierdut piesa. G. Bogdan-Duică. 


G. Harry, Maurice Maeterlinck. Bruxelles, Carring- 
ton, 1909. f 

Atrag atenția asupra unei cărți menite să propage 
justa înțelegere a puternicului poet belgian. Ea a fost 
scrisă de un prietin intim al lui Maeterlinck și are, 
prin urmare, o notă de siguranță cum alte scrieri nu 
au. Printre alte scrieri înţeleg și pe a d-nei Bacaloglu, 
o broşură din care am putut ceti câteva pagini. 

G. Harry protestează contra reducerii lui Maeterlinck, 
la cine știe câţi părinţi intelectuali de-a căror filozofie 
s'ar fi inspirat. Poetul este un cetitor strașnic, dar el 
nu se supune unui geniu, unei direcţii, el se scaldă 
într'un mediu intelectual alcătuit cu 'ncetul, dealungul 
veacurilor. 

Maeterlinck nu are o filozofie definitivă. Acum se 
mișcă spre un optimism a cărui cantitate nu se poate 
fixă ori prevedea. Se poate că el va muri fără să gă- 
sească o concepție finală, neschimbată. 

Maeterlinck se schimbă graţie metoadei sale. El ob- 
servă mereu, pozitiv şi spune ce simte, ce crede că 
simte în dosul lucruiul observat, ființei observate. El 
trece ’n „necunoscut“ a cărui sferă vrea s'o micșoreze. 
Dar trece observând ca un naturalist, ca un erudit cu 
metode sigure. Descoperirile lui sunt orizonturi de me- 
ditaţii asupra subconştientului. 

Magia lui este stilul lui. Subiectele cele mai grele 
şi mai seci au, la el, farmec. El e sobru Şi convingător, 
observător şi poet. Fără să fie muzical, are condeiul 
melodios de minune. Această parte din el poate fi 
educativă mai ales la noi, 

Maeterlinck este descris şi ca om: tăcut, sfios, exact, 
familiar, fugind de sgomot și ovaţii, soţ fericit. 
G. Harry a scris un studiu de călăuzire excelentă. 
G. B.-D. 
$ * 
|. Bogdan, Letopisețul lui Azarie. București 1909, 
in 40, 158 pag. 
Această lucrare a cunoscutului slavist este o con- 
tribuţie de samă la studiul cronicilor moldovenești, 
redactate în limba slavonă. După o amănunţită şi 
temeinică analiză a codicelui descoperit în biblioteca 
imperială din St. Petersburg, se insistă asupra însem- 
nătăţii călugărului Azarie, care a continuat letopiseţul 
episcopului Macarie până cătră anul 1575 și a servit 
mai târziu ca izvor pentru cronica românească a lui 
Ureche. În deosebi interesează caracterizările, ce dă 
Azarie asupra domniilor lui Alexandru Lăpușneanu, 
Despot Vodă, Ştefan Tomşa şi loan cel Cumplit. Dar 
-şi pentru aceste domnii el scrie mai mult din auzite, 
deci fără preciziune cronologică; faptele povestite în 
letopiseţul său le privește numai sub prisma intere- 
sului religios; toată tăria scrisului și judecății lui stă 
în atributele, îngrămădite fără rost şi în figurile re- 
torice împrumutate servil din traducerea bulgărească 
a hronografului bizantin Manasses. Azarie reprezintă 
sfârşitul şcoalei slavonești în principate, când cuno- 
ştința limbii slavone incepe a scădea. Însuș Azarie 
cunoaște defectuos limba mediobulgară. D-l Bogdan 
promite a da în curând „un corpus complet al isto- 
riografiei moldoveneşti în limba slavă“ (pag. 51). 
După analiza cuprinsului şi a raportului cu alte 
cronici, urmează textul slavonesc al letopiseţului, în- 
soţit şi de o foarte îngrijită traducere românească. 
* L L. 


N. Firu: Date și documente cu privire la istoricul 
bisericii gr.-or. române din Oradea-mare. Arad, 1909. 
76 pag. in 8°. 

Părintele vicar Vasile Mangra a indemnat prin cir- 
culare preoții de sub iurisdicțiunea P. C. Sale, să scrie 
fieştecare cronica bisericii, la altarul căreia serveşte. 
Din acest indemn frumos şi folositor a izvorit, ca cea 


dintâiu, această lucrare alcătuită nu de un preot, 
ci de un invăţător! D-i Firu înşiră în ordine cro- 
nologică toate peripeţiile, prin cari au trecut Românii 
ortodoxi din Oradea-mare, până și-au văzut înălțat, 
în forma de azi, acest impunător altar de închinare. 
Numai graţia specială a impăratului losif al II-lea, 
care a făcut atâta bine pentru Români, le-a dat voe 
la 1784 să se apuce de clădirea bisericii, a cărei piatră 
fundamentală o pune în toamna acestui an (9 Noem- 
vrie) episcopul Aradului Petru Petrovici. A urmat apoi 
multă vrajbă și împotrivire din partea fraților gr.-cat. 
ca să-i împiedece a face turn și clopote şi orologiu 
Și să nu aibă biserica ortodoxă uşe cătră stradă. Pe 
lângă toate greutăţile, la 1790 biserica e isprăvită, cum 
scrie preotul de atunci loan Clintoc: „cu multă trudă 
şi strâmtorare, dară şi cu bucurie și dor a norodului, 
cum nu se poate scrie“. — De focul cel mare, care a 
pustiit Oradea la 1836, biseriea aceasta a scăpat ne- 
vătămată, ceeace in popor se tălmăcește astfel: când 
lângă biserică focul eră mai puternic, deasupra turnului 
în jurul crucii sburau 3 porumbi albi, despre cari po- 
porul şi azi crede, că au fost 3 ingeri. În broșură 
se mai dau, pe lângă numele preoţilor, cari au slujit 
la altarul acestei sf. biserici, interesante însemnări de 
pe cărţile bisericeşti aflătoare aci. Așa de exemplu pe 
un Mineiu e următoarea notiță de un interes mai 
general: „În anul 1849 August 15 au slujit în sf. bise- 
rică a Orăzii-mari sf. liturghie Regemenspaterul 
Muscalilor cu doi pateri și un diacon împreună cu 
noi preoţii Orăzii-mari, fiind de faţă și povăţuitorul 
oștirilor muscăleşti Paschievici, fiind de faţă şi 
feciorul Țarului Constantin. Paul Făşie, preot“. — 
La sfârşitul broşurii sunt publicate şi câteva documente 
în limba latină, germană şi română. Păcat, că în cele 
latine şi germane sunt prea multe erori de tipar şi de 
transcriere. De exemplu pag. 52: Enysfangung in 
locdeEmpfangung ş.a.; pag. 55: Exundatiomnii 
în loc de Exundationum, similius în loc de si- 
milium etc., iar în documentul XIII dela pap. 72 
aproape nu există şir fără erori mai mici sau mai 
mari, de gramatică latinească. L L. 


2] 


Cronică. 


Notiţe cu creionul: Bursierii. Sunt vr'o opt ani de 
atunci! 

În cafeneaua „Elite“ câţiva universitari își fumau 
țigaretele, urmărind cu privirea bilele de biliard, bătând 
tactul muzicei, pe măsuţa de marmoră. , 

Doi din ei, mai neîndemânateci, nu se simţiau bine 
in luxul ce-i împrejmuiă şi regretau că mau rămas la 
„Scholtz“, ori la „Mitsek“, unde nu-i întâmpină atâta 
splendoare şi erau obişnuiţi cu localul, jurnalele şi 


cu chelnerii. Al treilea, care îi poftise aci, eră din altă - 


pănură. Spilcuit, vesel şi elegant, îi îndemnă să guste 
din berea foarte rece. 


— Gustaţi, prieteni, fac cinste astăzi. Mi-a sosit 
rata de stipendiu. 

Apoi, după o pauză: 

— Şi stipendiul e bun de ceva. Ai bani de buzunar: 
pentru bere şi țigarete. 


Pe atunci nu înţelegeam lăudăroşia asta şi cuvintele 
mă jicneau, ca o insultă. Cum puteă spune domnişorul 
ăsta o vorbă aşa de proastă? Stipendiu e numai pentru 
bani de buzunar? Și noi cari ne cățăram prin catul 
al patrulea, și ne dam bine seama decâteori luam 
tramvaiul, că oare n'ar fi lucru mai cuminte să mergem 

de jos; noi, cari nu luam decât odată la săptămână 
cina la birt, noi epigonii?... 

Ce revoltat şi umilit mà simţiam în faţa acestui 
Croesus, când mă gândiam, că rata viitoare de sti- 
pendiu mi-o va înghiţi „didactrul“ şi eu trebuie să-mi 
iau tălpăşiţa la vatra părintească, unde voi „bliţăli“ 
vro lună două, până să mi se adune două rate de 
stipendiu, să am de drum şi de cheltuială mai în tihnă! 

Cu toate aceste Croesus al meu nu spunea decât 
adevărul. În zâmbetul lui încrezut eră ceva din lică- 
rirea biruitorilor prin protecţie. Câte stipendii cu 
cari s'ar fi putut ajutoră generaţii de băieţi săraci şi 
muncitori, nu s'au vărsat degeaba în portmoneul bă- 
ieţilor cu parale şi protecţie! 

Erà un prisos, la care nu erau avizaţi, deaceea îi 
aruncau tot aşa de uşor, cum l-au şi primit. 

Mă! gândeam la cei mulţi şi săraci, cari au cerut 
degeaba o bursă cât de minimală; la vieaţa lor tru- 
dită, împărțită între munca de copist ori meditator și 
aceea a studiului; la odăiţa scundă dela „Petru Maior“, 
unde se înghesuiau câte doi-trei universitari, ia masa 
din sala de lectură, care adăposteă peste noapte, la 
caz de nevoie, şi câte un tânăr silitor, căruia protecţia 
celor fericiţi i-a șterpelit bursa dinaintea nasului. 

Mă gândiam la maxima de amărăciune a scripturii, 
că tot cel ce are, i se va adauge lui... 

Dar mă opresc, că prea mi se pare copilăroasă revolta. 
E, în urma urmei, un fel donchișotism, să-şi închipue 
cineva, câ arc să stârpească vreodată protecţia. 

Nu! Omenirea va rămâneă şi de aci inainte împăr- 
țită în două tabere: în protejaţi, cari se ridică cu 
ușurință — căci ii ridică alţii, — şi în neprotejaţi, 
cari se ridică mai greu, uneori chiar se poticnesc, 
dar reușesc, şi ei adese să-şi ridice fruntea. 


Dacă mi-am adus aminte de cuvintele protejatului 
din cafeneaua „Elite“, — am făcut-o nu pentru a-l 
ofili, ci pentru a aduce discuţia asupra bursierilor. 

Mă pândesc la ceata gălăgioasă a tovarășilor de 
odinioară, cari s'au risipit acum, ca puii de potâr- 
niche. Azi sunt bărbaţi, cuvântul lor are greutate! 

Câţi din ei nu sar fi oprit însă la jumătatea dru- 
mului, dacă marinimia fundatorilor nu i-ar fi scos la 
liman? 

Apelul generos, ce s'a lansat din inima Banatului, 
cred că pe acești din urmă îi vizează, cari şi-au făcut 
școala cu ajutorul bursei și cari mar fi reuşit să-și 
facă o carieră fără ajutorul ei. 

Aceia, cari priviau bursa drept „bani de buzunar“ 
— se vor convinge mai cu greu, sau nu se vor con- 
vinge din capul locului. 

Dar ceialalţi, unde rămân ceialalţi, cei mulţi şi buni, 
cei săraci, dar cu inima largă? 

Din lungul şir al celor chemaţi s'au rupt din front 
doi bărbaţi numai — restituind bursa pentru scopuri 
culturale. 

Unde sunt celelalte mii de bursieri? Unde sunt 
cele câteva milioane, cari s'au distribuit studenţimii 
noastre numai de două-trei decenii incoace? 

Nu îndrăznesc să mă îndoiesc în nimeni; ar fi prea 


dureros să ne dovedim un popor aşa de inconştiu în 
aceste zile grele ale faptelor. 

Ar fi prea ridicul, să ne batem numai pieptul de 
geaba, că lansăm fraze frumos-sunătoare şi pe urmă, 
pe urmă... să ne alegem cu nimic. 

E incă vreme — și vom reveni. 

+ 


Anonymus. 


Fondul cultural Eugeniu Carada. Banca Naţională 
a României, pentru a eterniză memoria vrednicului ei 
director, a decis să înfiinţeze un fond cultural Eugeniu 
Carada, subscriind suma de 100.000 Lei spre acest scop. 
Acest fond s'a sporit şi prin alte contribuţii. Memoria 
bincfăcătorului Carada, care a muncit o vieață întreagă 
pentru înaintarea culturală a poporului românesc, nu 
se putea eterniză mai nimerit. Generaţiile viitoare, cari 
se vor împărtăși de ajutoarele acestui fond, vor rosti 
şi ele cu pietate şi cu veneraţiune numele binefăcă- 
torului Eugeniu Carada. 


Momente din vieața lui Carada. Profesorul uni- 
versitar Dr. C. istorisiă emoţionat în ziua înmormân- 
tării lui Eugeniu Carada un episod mult interesant, 
care pune încă odată în lumină măreţia figurii marelui 
bărbat de stat: 

„Acum vreo doisprezece ani — spuneă profesorul 
Dr. C. — se dăduse o luptă strașnică împotriva Băncii 
Naţionale a României. D. Fleva voiă să dărime „oculta“ 
şi strângând acţiuni câte putuse, mergeă la adunarea 
generală a acţionarilor spre a candidă la locul de 
director. Eu aveam procura acţiunilor fostului mitro- 
polit Ghenadie şi venisem, se înţelege, ca să votez 
pe d-l Fleva. 

„Când m'am văzut în sala cea somptuoasă a Băncii 
Naţionale a României unde aveă să se facă votarea, 
între atâtea figuri impunătoare deasupra cărora stră- 
luciă chipul lui Eugeniu Carada, mărturisesc că m'am 
simţit cam stângaciu. M'am aşezat într'o bancă sfios, 
iar procura ce-aveam asupră-mi par'că mă ardeă. Cum 
să votez eu împotriva geniului finanţei româneşti, 
Eugeniu Carada! l 

„În banca mea erau şi câteva personagii străine. 
Trăgând cu urechea am înţeles că sunt nemți, limbă 
pe care o cunosc bine. Ceice vorbeau erau reprezen- 
tanţii lui Disconto Gesellschaft și altor bănci mari. 

„Înfierbântaţi financiarii germani făceau elogiul lui 
Eugeniu Carada, zicând că e o datorie patriotică înaltă 
pentru români, ca să se dejoace tentativa pătimaşe 
de a se încuibă la Banca Naţională politica pe care 
voiă $o aducă noul candidat. 

„Atunci, dragă domnule, — încheie profesorul Dr. C. — 
mi-am simțit obrajii roşind, mi-am adus aminte că 
sunt român, m'am scuturat și m'am dus de-am votat 
pe Eugeniu Carada. 

„Am ieşit împăcat cu conştiinţa şi simțind că-mi 
făcusem datoria unui cinstit român. lar antagonistul 
lui Eugeniu Carada abiă de-a întrunit câteva voturi. 
De bună seamă că și alţii cu procuri au votat contra, 
votaseră pentru întemeietorul şi dirigiatorul Băncii 
Naţionale a României, pe care înfăptuindu-o a nemurit“, 

Li 

„Tribuna“ despre Carada. „Tribuna“ din Arad 
a apreciat într'un articol de fond personalitatea și ac- 
tivitatea lui E. Carada. Din acest articol reproducem 
următoarele constatări prea adevărate: 

„Pentru noi Românii din afară de Regat, băteă în 
pieptul său aceeaş inimă caldă ca şi pentru cei din 
Regat. Încă din timpurile, când stă alăturea de lon 
Brătianu, erau amândoi deprinşi a urmări cu vie aten- 
țiune toate mișcările noastre. Nu i-a fost dat lui, ca 
lui lon Brătianu, ca dela înălţimea tribunei parlamen- 
tului să-şi manifeste gândurile şi simţirea sa, dar toţi 
câţi din noi au trecut prin Bucureşti şi s'au prezentat 
în numele poporului românesc înaintea lui Carada, 
s'au putut convinge, în cursul acestei jumătăţi de secol, 
ce amic sincer, ce frate bun avem în acest bărbat. 
Niciodată nu s'a afișat ca „mare naţionalist“, dar el a 
făcut pentru noi incomparabil mai mult decât mulţi 
din ceice ţin a avea acest titlu“. 

* 

Scriitorii în politică. Literatura şi politica de obi- 
ceiu nu duc casă bună împreună. Se uită una la alta 
cu un fel de zâmbet de compătimire, dacă nu de dis- 
preţ. Mulţi politiciani cred că artiștii sunt un fel de 
lux de prisos al societăţii, atunci când nu servesc sco- 


purile lor. De aici şi tendinţa unora de a înrolă mai. 


ales pe artiștii cuvântului în serviciile partidelor po- 
litice. Și când reușesc să-i prindă, abiă atunci se în- 
dură să le recunoască „marele talent“ şi „marea im- 
portanță“ ce o au în vicaţa poporului. În schimb ar- 
tiştii adevăraţi, în adâncul sufletului lor de creatori, 
au cea mai rea părere despre politicianii de meserie, 
chiar şi atunci când îi recunosc de şefi politici. 

Aşa este nu numai în România, ci și în alte state. 

Rolul politic al artiștilor şi în deosebi al scriitorilor 
se schimbă, însă, când ei se angajează la luptă pentru 
o idee, pentru un ideal. Atunci sufletul lor vibrează 
cu toată sinceritatea și avântul de care e capabil. Glasul 
artistului farmecă şi încântă mulţimea, trezind în ea 
puteri nebănuite, cu cari se pot cuceri multe izbânzi. 

Acesta e cazul d-lui Goga care s'a hotărit să pri- 
mească un mandat de deputat. lată cum îşi justifică 
Singur intrarea în luptă, în discursul ce l-a ţinut în 
fața alegătorilor din Chișineu: 

„Domnilor, Întrunirea fruntașilor partidului naţional 
român din comitatul Aradului mi-a încredințat mie 
deosebita cinste de a solicită voturile d-voastre pentru 
mandatul de deputat al acestui cerc, cu prilejul ale- 
gerilor apropiate. Am stat pe gânduri, domnilor, în 
faţa acestei propuneri cu care mau onorat, — din 
mai multe motive de ordin principiar. Mi-am zis: 
oare activitatea mea de până acum, mai mult culturală 
și de ordin literar, mă indreptăţeşte să cer un scaun 
în sfatul fruntaşilor meniţi a judecă problemele vieţii 
noastre politice? Mi-am zis: oare un scriitor, nu tre- 
buie să trăiască cât mai departe de sgomot, izolat în 
splendida singurătate a problemelor sale artistice, păs- 
trând distanța pe care i-o impune cunoscuta normă 
de judecată horaţiană faţă de vulgul profan? 

După o cumpănire mai îndelungată a împrejurărilor, 
mi-am dat seama că vremile de astăzi, prin cari trece 


poporul nostru, cer tot mai mulţi apostoli cu inima şi 
mânile curate, cari cu îndrăzneală și cu conştiinţa de 
dreptate a sufletelor povăţuite de ideal să propovă- 
duiască adevărurile fundamentale ale credințelor noastre 
politice. Mi-am zis: aici artistul nu se poate izolă. Aici 
nu este vreme pentru truda migăloasă a sporurilor 
încete. Aici el trebuie să coboare în mijlocul celor 
mulţi, arta lui să nu fie decât trâmbiţa fermecată prin 
care să propage aspiraţiile neamului. 

Domnilor, în zile de luptă artiştii încă sunt la postul 
lor. Pictorii își aruncă penelul, sculptorii îşi părăsesc 
dalta, poeţii îşi închid în suflet visul lor şi toţi în- 
cing spada pentru a se înşirui alături în aceeaș linie 
de bătae, ca să scape de pieire marele patrimoniu 
naţional. Noi trăim astfel de zile de luptă și aceasta 
justifică pășirea, venirea mea în mijlocul d-voastră, 
coborirea mea pe arena luptelor politice, pe care pă- 
şesc 'călăuzit de razele idealului nostru comun“. 

Astfel grăit-a poetul! Și credem că nu-i inimă ro- 
mânească, care să nu-i dorească cea mai strălucită 
izbândă. * 

Puterea cântecului. A fost una dintre cele mai fe- 
ricite inspirații cântarea minunatei „La Șezătoare“ a 
d-lui Tiberiu Brediceanu în inima Bihorului. Din acest 
prilej s'a dovedit încă odată că doinele noastre sunt 
cele mai fermecătoare mijloace de a trezi conştiinţa 
naţională adormită de străinism. La auzul lor clocotesc 
adâncimile din suflet și se trezesc la vieaţă sentimentele 
românești ce amorţiseră sfioase in ascunzișurile inimii. 
Cântecele d-lui Brediceanu, în Oradea-mare, au fost 
ca cele ale lui Orpheu din poveste; au făcut să tre- 
sară de mândrie românească întreg Bihorul. S'au văzut 
preoți și țărani cu lacrămi în ochi, funcţionari, cari 
îşi uitaseră de limba maicii lor din copilărie, renăs- 
cându-se sufletește şi ne mai voind să plece din mij- 
locul Românilor. Toată cărturărimea din jurul Orăzii- 
mari a avut o zi de serbătoare naţională, cum nu s'a 
mai pomenit în acele părți. Credem că ea va îndemnă 
pe mulți să înceapă a propovădul o nouă vieaţă în tot 
cuprinsul Bihorului. 

Doinele frumoase ale d-lui T. Brediceanu, cântate 
de societatea sibiiană cu atâtea femei ca și doinele 
de frumoase, au sămănat în inimile Bihorenilor dra- 
gostea de neam, care nădăjduim că va aduce roade 
nebănuite. 

Pentru acest apostolat național, atât d-l Brediceanu, 
cât și cântăreții sibiieni, merită recunoştinţa întregii 
obşti românești. 

Acest apostolat e bine să se continue, căci cu pu- 
terea cântecului se poate face mai mult naționalism, 
decât cu oricare alta. 


Varietăţi literare. P. Cerna şi V. |. Rudici. In 
darea mea de seamă despre volumul lui P. Cerna am 
numit absurdă o ideie, spusă la pag. 15, despre o 
clipă a iubirei: 

Nu nu! Atâta fericire 

Nu poate fi numai a voastră! 
Se pare că nerăbdătoare 
Vieţile din viitor 

Aud a voastră sărultare... : ` 
Şi dacă nebunii ‘divine i 
Vă smulg în ceruri, tremurând, 

E că un neam întreg ce vine 
Se bucură cu voi în rând. 


De acelaş lucru se poate vorbi mai omenește. 
A vorbit de ex. Vera Ivanovna Rudici, o Rusoaică 
încă în vieaţă. Eu o citez din nemţeşte, Russische 
D ichterinnen (Reclam, Nr. 4941, pag. 79): 


O meine Mutter! Als in namenlosem. Gliicke 

Du schiichtern sprachst ein Ja zu seinem Liebesflehn — 
Sprich, dachtest du daran in jenem Angenblicke, . 
Dass ich einmal das Licht der Welt auch könnte sehn ? 
Als unter seinem Kuss du rangst in Lusterbeben, 
Sprich, dachtest du daran, ob ich dies Leben mag? 


Mai omeneşte întrucât mama are să cugete la fiica 
sau fiul care încă nu-i; mai omeneşte întrucât nu se 
face un „neam întreg“ din ce va fi un individ sau una 


individă; dar altfel identic, întrucât şi Vera vorbeşte . 


de simţirea cuiva, care nu există decât in proporţii 
in: care: simţirea noastră nu-i cu putinţă. 

P. Cerna are, oricum, precedent. 

FĂ A 

Fac oameni literatura ori literații? De multe ori 
numai literaţii. Şi-i păcat. 

„Vieaţa românească“ din'lanuarie cade în cel mai... 
literar stil, de care omul trebuie să se mire mult. 

Cutare este „ignorant“. E dela „Convorbiri literare“. 

Cutăruia i se spune - într'o discuţie literară - 
cum iși poate procură „varietăţi de răsărit și apus de 
soare“, mutându-se la. Sfinţii Dumitru și Gheorghe.. 

Întâiul meu „cutare“. este aiurea „peste -măsură de 
naiv“, se „furlandiseşte“, scrie. pagini -„neroade“. : 

Aceeaș revistă crede că-l surprinde pe ll. Chendi 
în contrazicere cu un pretins filosemitism părăsit. Il. 
Chendi răspunde bine în „Cumpăna“, dar simțind că 
„Vieţii“ îi place să fie aspră, îi serveşte câteva asprimi: 
„Viaţă armenească“, „garabeţie“, „munas parof paregam 
baro Garabet“ etc. (Aud că ar fi însemnând: Să auzim 
de bine, frate Garabet). . 

Înregistrez numai ultimele asprimi ale energicilor 
noştri critici. Și întreb: De ce țin să ştie şi lumea că 
sunt şi ei — oameni? De ce nu voiesc să fie... zei 
(mari şi mici, cum pot?) 

Urmarea: Criză la „Cumpăna“! 

+ 

Știri. D-l Eugen Brote, în „Tribuna“ din Arad, face 
propunerea ca toţi acţionarii băncilor noastre să dee 
1/3 de procent din dividende pentru fondurile culturale 
create de bisericile noastre. Astfel s'ar puteă asigură 
fondurilor culturale o dotaţie permanentă de aproape 
150.000 cor. pe an. Să nădăjduim că propunerea aceasta 
va preocupă şi direcțiunile băncilor noastre. Să nădăj- 
duim... 

* A apărut coala a 10-a din „Figuri contimporane 
din Româia“ de sub direcţia d-lui Th. Cornel. Se pu- 
blică între altele biografia familiei Baiulescu din Braşov 


G. B. D. 


şi biografia regretatului pictor A. Baltazar. Recomandăm 


această publicație în atențiunea cetitorilor noștri. 

“ zicând între altele: 


„Nrpl, 2 1910. 


- * În.20-Martie nou Sau “incheiat ;seratele: artistice 
literare ale Asociaţiei cu o serată: muzicală,- -aranjată 
de d-na Minerva Brote, care serată a rcuşit ca in- 
totdeauna foarte bine. Să nădăjduim că în iarna vii- 
toare aceste serate vor fi mai cu căldură sprijinite 
de: publicul sibiian şi că în metropola culturală a Ar- 
dealului se vor găsi mai mulţi. conferenţiari: 

* Ancheta despre A ROROAUAII se va- continuă în 
maril viitor. 
* Ìn „Foaia Poporului“ Nr. 1/1910 se publică amin- 


` tiri despre evenimentele -din 48. 


* Am amintit întrun număr trecut de conflictul d-lui 
l. Slavici cu Academia română. În urma acuzelor d-lui 
Slavici, “a pornit o anchetă, care e chemată să constate 
adevărul: D-l I. Bianu-într'o: declaraţie, publicată, în 
„Voința Naţională“, respinge acuzaţiile d-lui Slavici, 
„Nu: ştiu până'la ce punct d-l loan 
Slavici mai este în stare a fi răspunzător de scrisele 
sale -- aceasta se va vedeă în curând! Știu însă că 
dânsul a fost înlăturat, în 1908, dela direcţia Institutului 
Oteteleșeanu pentru grave și stăruitoare neregule în 
administraţia bănească a Institutului, după îndelungate, 
repetate, dar zadarnice încercări de indreptare făcute 
de conducătorii Academiei“. l 
EE 
* Maiestrul A. Vlahuță a terminat lucrarea sa despre 
Pictorul Nicolae Grigorescu. Lucrarea minunat 
ilustrată va apăreă în editura Casei şcoalelor din Bu- 
curești și va fi tradusă şi în franțuzeşte. 
* În „Tribuna“ (Nr. 55/1910) se face propunerea. ca 


„bursa Şaguna“, întemeiată de Liga culturală din 


România, să nu se deie absolvenţilor de teologie dela 
noi, ci profesorilor tineri, cari ar ave să studieze 


. 1—2.ani în Bucureşti spre a-şi câștigă o cultură na- 


țională temeinică. Autorul articolului formulează astfe! 
propunerea: .„On. comitet centrat al Ligei culturale să 


„ întemeieze, răzimat deocamdată pe „bursa Șaguna“, 


acea de. noi toţi mult aşteptata. „Școală a lui Ştefan 


„cel Mare“ și să facă acest isi încă in anul acesta, 


la 3/16 Maiu“. 
Votăm și noi pentru casă propunere. 


Lo] 

Din „Biblioteca Minervei“, à 30 bani vol., 
următoarele numere: 

Nr. 63. V. Caraivan, Domnița Ilina. 

Nr. 64. D'Anunzio, Zuccoli, Getti, 
trad. de N. Pora. 


au apărut 


Nuvele 

